title: Skavabölen pojat

text: Skavabölen pojat on Antti Raivion näytelmä vuodelta 1991. Q-teatteri nousi sen ansiosta menestykseen. "Skavabölen pojat" kertoo poikien aikuistumisesta 1970- ja 1980-lukujen Kauniaisissa ja Hyrylässä. Näytelmä sai Teatterikeskuksen vuoden 1991 Vuoden teatteriteko -palkinnon.


title: Skavabölen pojat

text: Zaida Bergroth on ohjannut näytelmän pohjalta elokuvan "Skavabölen pojat".


title: Kirill Starkov

text: Kirill Starkov (s. 31. maaliskuuta 1987 Jekaterinburg, Neuvostoliitto) on tanskalainen jääkiekkoilija, joka on pelannut urallaan kotimaassa Tanskassa ja Pohjois-Amerikassa, Ruotsissa sekä Venäjällä.


title: Kirill Starkov

text: Starkovin isä Oleg oli myös jääkiekkoilija, joka edusti Venäjällä TsSKA Moskovaa ja Avtomobilist Sverdlovskia ennen siirtymistään Tanskan liigan Esbjergiin. Isänsä peliuran takia Starkov vietti suuren osan lapsuudestaan Tanskan Esbjergissä. Tultuaan täysi-ikäiseksi hän sai Tanskan kansalaisuuden ja oli näin oikeutettu pelaamaan Tanskan maajoukkueessa.


title: Kirill Starkov

text: Kirill Starkov valittiin Tanskan liigan vuoden tulokkaaksi Esbjergissä kaudella 2002–2003. Seuraavaksi kaudeksi Starkov siirtyi Ruotsin Frölunda Indiansiin, jossa pelasi eri juniorijoukkueissa kaudet 2003–2006 ja voitti alle 18-vuotiaiden Ruotsin mestaruudet vuosina 2004 ja 2005 sekä alle 20-vuotiaiden mestaruuden vuonna 2005. Starkov pelasi 2006–2009 Pohjois-Amerikassa, ensin WHL-juniorisarjan Red Deer Rebelsissä ja sitten ECHL-, CHL- ja AHL-sarjoissa.


title: Kirill Starkov

text: Kesken kauden 2008–2009 Starkov siirtyi KHL:n TsSKA Moskovaan. Sieltä hän vaihtoi seuraavaksi kaudeksi Ruotsin Elitserienin Timrå IK:hon. Kaudeksi 2010–2011 Starkov palasi kotimaansa Esbjergiin. Hyvän Esbjergin-kauden jälkeen hän palasi Ruotsiin ja Allsvenskanin Rögleen. Hän sai seurasta kuitenkin potkut tammikuussa 2012 vaisujen, kun hänen otteensa eivät olleet vastanneet odotuksia. Starkov palasi tämän jälkeen takaisin kotimaahansa ja maan pääsarjassa pelaavaan SønderjyskEen. Tanskassa hän ehti pelata kuusi runkosarjapeliä ja teki niissä yhdeksän pistettä. Pudotuspeleissä SønderjyskE sijoittui pronssille.


title: Kirill Starkov

text: Starkov teki keväällä 2012 sopimuksen Allsvenskanin IK Oskarshamnin kanssa.


title: Kirill Starkov

text: Starkov edusti Tanskan maajoukkuetta vuoden 2007 jääkiekon maailmanmestaruuskilpailuissa.


title: This Is Us Tour -kiertue

text:
This Is Us Tour on Backstreet Boys -yhtyeen konserttikiertue, joka kesti syksystä 2009 kesän 2010 saakka.
Soundcheck-tilaisuuksissa soitetut kappaleet


title: Backstreet's Back Tour -kiertue

text: Backstreet's Back Tour oli Backstreet Boys -yhtyeen konserttikiertue.Encore:


title: Verna Piponius

text: Verna Lydia Elisa Piponius (9. huhtikuuta 1894 Viipuri – 26. kesäkuuta 1974 Helsinki) oli suomalainen näyttelijä ja teatteriohjaaja. Hän teki pitkän uran puhenäyttämöillä ja näytteli lisäksi useissa suomalaisissa elokuvissa, kuten "Vihtori ja Klaara" (1939). Piponius nähtiin teatterilavoilla myös kotimaansa ulkopuolella Saksassa ja Yhdysvalloissa.


title: Verna Piponius

text:
Verna Piponiuksen vanhemmat olivat professori August Piponius ja Lydia Malmström. Hän valmistui ylioppilaaksi Helsingin Ruotsalaisesta tyttölyseosta vuonna 1917, jonka jälkeen hän opiskeli lääketiedettä ja työskenteli jonkin aikaa konttorialalla. Piponius valitsi urakseen kuitenkin näyttämötaiteen, jota hän opiskeli Helsingin Ruotsalaisen Teatterin oppilaskoulussa vuosina 1920–1922 Olga Salon, Nicken Rönngrenin ja Ilmari Räsäsen johdolla. Lisäksi hän opiskeli Dresdenissä 1922–1924 ja oli iltanäyttelijänä sikäläisessä Sächsische Staatstheaterissa.
Piponius oli harjoittelijana Ida Aalberg -Teatterissa vuosina 1918 ja 1919. Varsinainen ammattinäyttelijän ura alkoi Viipurin Työväen Teatterissa 1924 ja 1925, jota seurasi Koiton Näyttämö 1926–1928 ja Turun Teatteri 1928–29. Piponius johti Elannon Näyttämöä vuosina 1929–1936 ja edelleen 1938–1948. Vuosina 1936–47 hän työskenteli näyttelijänä ja ohjaajana Helsingin Kansanteatterissa. Vuosina 1948–50 Piponius työskenteli Suomalaisella Työväen Näyttämöllä New Yorkissa.


title: Verna Piponius

text: Helsingin Kansanteatterissa Piponius oli johtaja Eino Salmelaisen luotettu apuri ja todellinen tuhattaituri. Hän ei pelännyt tarttua toimeen eikä pitänyt melua itsestään. Piponiuksessa oli hieman aristokraattia, hän oli hivenen etäinen ja vaikeasti lähestyttävä persoona. Salmelainen kutsui häntä näyttämöpäälliköksi; titteliä ei kuitenkaan virallistettu.


title: Verna Piponius

text: Piponiuksen näyttämötehtäviä olivat muun muassa Ofelia (kappaleessa "Hamlet"), Aaprahamska ("Viisas neitsyt"), Rebekka West ("Rosmersholm") ja Aude ("Hauta riemukaaren alla"). Hän ohjasi muun muassa näytelmät "Ilmiantaja", "Omantuntonsa ahdistama", "Murrosikä", "Nukkekoti", "Neiti Julie" ja "Viettelyksen vaunu".


title: Verna Piponius

text: Piponius näytteli noin 30 elokuvassa vuosina 1936–1952, useimmiten sivuroolissa. Hugo Hytösen ja Orvo Saarikiven Maria Jotuni -filmatisoinnissa "Miehen kylkiluu" (1937) Piponiuksella oli keskeinen rooli Miina Salokanteleena. Teuvo Tulion avioliittofarssissa "Vihtori ja Klaara" (1939) Piponius piirsi vahvoin vedoin Klaaran luonnekuvan. Elokuvassa "Onnen-Pekka" hän näytteli Raakel Björniä. Klassikkoelokuvassa "Kulkurin valssi" Piponius näytteli puolestaan sivuosan kotiopettajattarena.


title: HMS Coventry (F98)

text: HMS Coventry (viirinumero F98) oli Britannian Kuninkaallisen laivaston tyypin 22 -fregatti. Aluksen nimeksi piti alun perin tulla "HMS Boadicea", mutta se päätettiin nimetä uudelleen Falklandin sodassa uponneen samannimisen tyypin 42 -ohjushävittäjän muistoksi.


title: HMS Coventry (F98)

text: Alus tilattiin 14. joulukuuta 1983 Swan Hunterilta Tyne and Wearista. Sen köli laskettiin 29. maaliskuuta 1984 ja alus laskettiin vesille 8. huhtikuuta 1986. Alus valmistui 14. lokakuuta 1988 viimeisenä luokan kuudesta toisen tilauserän aluksista.


title: HMS Coventry (F98)

text: "HMS Coventry" kuului 6. fregattilaivueeseen Devonportissa. Alus oli 1999 Britannian osa varalla olevasta Naton laivastovoimasta Atlantilla (), mihin se oli sitoutuneena kuusi kuukautta. Alus matkasi tehtävän aikana 25000 merimailia valvoen meriliikennettä Adrianmerellä, vieraili Gdanskissa ja harjoitteli yhdessä Puolan laivaston kanssa.


title: HMS Coventry (F98)

text: Alus osallistui 2001 edustustehtäviin vieraillen Clydenbankin toisen maailmansodan pommitusten ja heinäkuussa Liverpoolissa Atlantin taistelun 60-vuotistilaisuuksissa.


title: HMS Coventry (F98)

text: Alus poistettiin palveluksesta 17. tammikuuta 2001.


title: HMS Coventry (F98)

text: Alus myytiin 14. tammikuuta 2003 Romanialle. Alus siirrettiin Portsmouthiin telakalle, jossa se modernisoitiin NATO yhteensopivaksi. Romanian laivasto otti 9. syyskuuta 2004 aluksen palveluskäyttöön nimellä "Regele Ferdinand".


title: Daniel Majstorović

text: Daniel Majstorović (s. 5. huhtikuuta 1977 Malmö, Ruotsi) on ruotsalainen jalkapalloilija, joka pelasi puolustajana. Hän pelasi Ruotsin maajoukkueessa 50 ottelua ja teki yhden maalin vuosina 2003–2013.


title: Johan Keckonius

text: Johan Keckonius (noin 1643 Huittinen – 20. syyskuuta 1719 Huittinen) oli suomalainen kirkkoherra ja valtiopäivämies.


title: Johan Keckonius

text: Keckoniuksen vanhemmat olivat Huittisten kirkkoherra Anders Keckonius (k. 1675) ja Katarina Gjös. Hän pääsi ylioppilaaksi Turussa 1662 tai 1663. Keckonius opiskeli myös Uppsalassa.


title: Johan Keckonius

text: Keckonius pääsi isänsä seuraajana Huittisten kirkkoherraksi varrontavaltakirjalla jo ylioppilaana ollessaan 1674 ja virkaan hän astui 1676. Myöhemmin hänestä tuli myös lääninrovasti. Keckonius oli valtiopäivämiehenä 1682–1683 ja hän oli puhujana pappeinkokouksessa Turussa 1690 sekä saarnaajana 1693.


title: Fillarimestari

text: Fillarimestari on Autoliiton vuosittain järjestämä kilpailu 4.–5.-luokkalaisille lapsille. Kilpailuissa lapset ottavat leikkimielisesti mittaa toisistaan liikennetiedoissa ja -taidoissa.


title: Fillarimestari

text: Kilpailun tavoitteena on tukea suomalaiskoulujen liikennekasvatustyötä: Liikennesääntöjen ja turvallisen liikennekäyttäytymisen omaksuminen ei onnistu vain opiskelemalla. Siihen tarvitaan omakohtaista kokemusta ja ymmärrystä, joka syntyy käytännön harjoittelun avulla.


title: Fillarimestari

text: Kouluille Fillarimestariin osallistuminen on ilmaista. Opettajat ja vanhempainyhdistykset ovat myös aktiivisesti mukana kisojen organisoinnissa. Vuonna 2008 Fillarimestari-kilpailuihin osallistui kaiken kaikkiaan noin tuhat lasta Suomessa.


title: Fillarimestari

text: Kilpailuja koordinoi maailmanlaajuisesti kansainvälinen autoliitto FIA. Euroopan-laajuisesti noin 2 miljoonaa lasta on mukana liikennekasvatusprojektissa. Kilpailu järjestetään nyt jo 24. kertaa. Suomi on mukana 7. kertaa.


title: Fillarimestari

text: Fillarimestari-kilpailussa nelihenkinen joukkue koostuu kahdesta tytöstä ja kahdesta pojasta, jotka ovat ala-asteen 4. tai 5. luokalla. Kilpailijat mittaavat taitojaan joukkueena ajo- ja teoriakokeissa. Kilpailuissa menestyminen edellyttää polkupyörän hallintaa sekä liikennesääntöjen tuntemusta.


title: Fillarimestari

text: Fillarimestari-kilpailun aluekilpailut järjestetään vuosittain syyskuun viikolla 37, joka on Opetushallituksen organisoima koululaisten liikenneturvallisuusviikko. Aluekilpailut pidetään noin 10 paikkakunnalla eri puolilla Suomea.


title: Fillarimestari

text: Aluekilpailujen voittajat kohtaavat toisensa SM-kilpailuissa toukokuussa. Voittaja edustaa Suomea Fillarimestarin EM-kilpailuissa.


title: Fillarimestari

text: Autoliitto järjesti Fillarimestarin EM-kilpailut Turussa 11.–14.9.2009. Kilpailujen isännöinti oli osa Autoliiton 90-juhlavuotta. Turun EM-kilpailuissa oli mukana yhteensä 21 maata ja vajaat sata lasta. Euroopan mestaruuden saavutti Latvian joukkue.


title: Kaarlo Forsgren

text: Karl (Kaarlo) Alarik Theodor Korpilahti (sukunimi aik. Forsgren; 19. kesäkuuta 1872 Korpilahti – 12. heinäkuuta 1908 Käkisalmi) oli suomalainen toimittaja, kääntäjä ja runoilija. Hän käytti nimimerkkiä "Kaarlo-n".


title: Kaarlo Forsgren

text: Forsgren oli Keski-Suomi-lehden päätoimittajana 1891–1892.


title: Killed by Death

text: Killed by Death on brittiläisen heavy metal -yhtyeen Motörheadin kappale ja single kokoelmalevyltä "No Remorse" vuodelta 1984. Kappaletta ei ole julkaistu millään studioalbumilla, vaan se on yksi neljästä uudesta kappaleesta, jotka yhtye teki kokoelmalle.


title: Killed by Death

text: ”Killed by Death” on yksi yhtyeen tunnetuimpia kappaleita, ja on kuulunut Motörheadin live-esiintymisiin heti julkaisustaan lähtien. Kappaleen sanoitukset esittelevät Lemmy Kilmisterin taitoa kirjoittaa samaan aikaan sekä uhkaavia että kieli poskessa tehtyjä sanoituksia. Kappale onkin Motörheadille tyypillinen sisältäen kaksimielisyyksiä. Kappaleesta on myös tehty musiikkivideo, joka kuvattiin Arizonassa. Singlellä on kaksi ”Under the Knife” -nimistä kappaletta, jotka ovat kuitenkin kaksi täysin eri kappaletta.


title: Noble House

text: Noble House on James Clavellin kirjoittama romaani, joka julkaistiin vuonna 1981. Se kuuluu Clavellin Aasia-saagaan ja sijoittuu vuoden 1963 Hongkongiin. Romaani on reilusti yli 1000 sivua pitkä ja käsittelee tarinaa useiden eri henkilöhahmojen näkökulmasta. Siitä tehtiin vuonna 1988 neljän jakson pituinen televisiosarja, jossa pääosaa esitti Pierce Brosnan.


title: Noble House

text: Noble House sijoittuu vuoden 1963 Hongkongiin, missä tai-pan Ian Dunross yrittää pelastaa johtamansa yrityksen edeltäjänsä jättämiltä talousvaikeuksilta. Tehdäkseen tämän, hän hakee kaupunkiin saapuneesta Yhdysvaltalaisesta liikemiehestä itselleen liikekumppania ja kamppailee samalla arkkivihollisensa Quillan Gorntin kanssa, joka pyrkii tuhoamaan Noble Housen lopullisesti. Samalla kiinalaiset kommunistit, taiwanilaiset nationalistit ja neuvostoliittolaiset vakoojat kilpailevat vaikutusvallasta Hongkongissa brittien yrittäessä torjua heidän toimet. Samalla kaikki hakevat omalle puolelleen tukea Hongkongin alamaailmasta.


title: Veli (nimi)

text: Veli on suomalainen miehen etunimi. Veli on 1800-luvun lopun suomalaisuusmielisiä nimiä. Väestörekisterikeskuksen mukaan vuoden 2018 loppuun mennessä Veli-nimen on saanut 29 697 suomalaista. Yleisiä ovat myös yhdysnimet Veli-Matti ja Veli-Pekka. Veli viettää nimipäivää 9. tammikuuta.


title: Sandarmoh

text: Sandarmoh () on Stalinin vainojen uhrien teloitus- ja hautapaikka Karjalan tasavallan Karhumäen piirissä Venäjällä. Se sijaitsee Karhumäen ja Poventsan välisen maantien varrella 19 kilometrin päässä Karhumäeltä.


title: Sandarmoh

text: Joukkoteloitukset Sandarmohissa alkoivat 11. elokuuta 1937 ja jatkuivat 14 kuukauden ajan. Arkistolähteiden mukaan paikalla on ammuttu yli 7 000 henkeä: työläisiä, talonpoikia, virkailijoita, kulttuurityöntekijöitä, taiteilijoita, pappeja ja sotilaita. Ammutuista noin 3 500 oli Neuvosto-Karjalan asukkaita ja noin 3 000 Vienanmeren–Itämeren kanavan vankeja. Solovetskin vankileirin vankeja teloitettiin 1 111 henkeä. Teloitettujen joukossa on yli 60 kansallisuuden edustajia, muun muassa 2 154 venäläistä, 762 suomalaista, 676 karjalaista, 493 ukrainalaista, 212 puolalaista, 184 saksalaista ja 89 valkovenäläistä. Sandarmohissa tapettiin muun muassa udmurttien kansallisrunoilijana pidetty Kuźebai Gerd.


title: Sandarmoh

text: Juri Dmitrijevin johtama Memorial-yhdistyksen retkikunta löysi salassa pidetyn hautapaikan heinäkuussa 1997. Noin 7,5 hehtaarin suuruisella alueella on 236 neliskulmaista joukkohautaa. Vuonna 1998 pystytettiin ortodoksinen tsasouna ja Grigori Saltupin suunnittelema muistomerkki. Alueella on myös eri kansallisuuksien ja uskontokuntien muistopatsaita sekä menehtyneiden omaisten pystyttämiä muistomerkkejä. Paikalla pidetään jumalanpalveluksia ja muistotilaisuuksia poliittisten vainojen uhrien muistopäivänä 5. elokuuta.


title: Sandarmoh

text: Venäjän sotahistoriallisen seuran toimeksiannosta alueella tehtiin kesällä 2018 kaivauksia tarkoituksena löytää venäläisten jäänteitä. Löytyneitä väitettiin suomalaisten jatkosodan aikana tappamien puna-armeijan sotilaiden ruumiiden jäänteiksi. Perusteluna esitettiin, että heidät oli puettu sellaisiin sotilasmantteleihin, joilla suomalaiset olisivat pukeneet vankeja. Kangasjäänteet ovat vihreitä. Teoriaa ei ole perusteltu mitenkään, ja dosentti Antti Kujalan mukaan jo sodan aikana olisi tiedetty, jos Suomen armeija olisi teloittanut siellä joukoittain ihmisiä, eikä muutenkaan hänen mukaansa tunnu järkevältä, että suomalaiset olisivat vieneet vankeja Karhumäestä rintaman lähelle teloitettavaksi. Myöskään joukkoteloituksista ei ole todisteita, sillä lähes kaikki teloitukset dokumentoitiin.


title: Sandarmoh

text:
Sotahistoriallisen seuran tavoitteena on pystyttää paikalle muistomerkki aivan Stalinin vainojen uhrien muistomerkin viereen osoittamaan, että ei vain Stalin vaan Suomen armeijakin oli julma. Anna-Lena Laurénin mukaan:
Poliittiseksi kaivausten tavoite joka tapauksessa mielletään.


title: Sandarmoh

text: Kehittämänsä teorian siitä, että suomalaiset olisivat ampuneet sinne venäläisiä sotavankeja, esittivät kesällä 2016 Petroskoin yliopiston professorit Sergei Verigin ja Juri Kilin.


title: Hermann Samuel Reimarus

text: Hermann Samuel Reimarus (22. joulukuuta 1694 Hampuri – 1. maaliskuuta 1768 Hampuri) oli saksalainen filosofi, teologi ja kielitieteilijä. Hän vietti neljä viimeistä vuosikymmentään itämaisten kielten opettajana Hampurissa.


title: Hermann Samuel Reimarus

text: Reimaruksen näkemykset Jeesuksesta ja kristinuskon alkuperästä tulivat julki hänen postuumisti julkaistuissa kirjoituksissaan. Hän muun muassa puolusti deismiä ja katsoi kristittyjen vääristäneen Jeesuksen sanoman. Jeesus halusi hänen mukaansa seuraajiensa pysyvän juutalaisina eikä siis aikonut perustaa uutta uskontoa. Reimaruksen työ käynnisti historiallisen Jeesuksen etsinnän.


title: Hermann Samuel Reimarus

text: Reimarus kiinnitti huomiota siihen, että Raamatun kertomuksia on mahdoton sovittaa yhteen luonnontieteen kanssa. Hänen mukaansa tekstien ennakkoluuloton lukija huomaa, että Raamattu on ”vanhojen satujen kokoelma”, se on ”hulluuden ja pahuuden historia”, kiihkomielien kirjoittama ja ”täynnä pappien petoksia”. Raamatun väkivaltaiset kertomukset eivät ole hyväksyttäviä sen paremmin kuin yleisen historian väkivaltaiset kertomukset. Koska Raamattu perustuu valehteluun, koko kristinusko on suurelta osin petosta. Raamattu on kokoelma satuja, murhenäytelmiä ja turhia tarinoita. Reimarus ehdotti, että uskonto tulisi tulkita luonnon näytelmäksi ja ainoa jumala, josta voidaan puhua, on kaikkeuden tapahtumiin puuttumaton luojajumaluus.


title: HMS Broadsword

text: HMS Broadsword (viirinumero F88) oli Britannian Kuninkaallisen laivaston tyypin 22 -fregatti. Alus oli ensimmäinen palvelukseen otettu tyypin 22 -fregatti ja siten luokkaa kutsutaan monissa lähteissä Broadsword-luokaksi.


title: HMS Broadsword

text: Alus tilattiin 8. helmikuuta 1974 Yarrow Shipbuilders Limitediltä Glasgowista ja se valmistui telakalta 24. tammikuuta 1979. Se piti siirtää laivastolle tammikuussa, mutta aluksella ilmenneiden ongelmien korjaaminen viivästytti luovutusta. Alukselle ei ollut asennettu torpedoputkia, jotka asennettiin vasta 1982 Falklandin sodan päätyttyä.


title: HMS Broadsword

text: "HMS Broadsword" saapui 21. helmikuuta Plymouthiin, jossa se siirrettiin telakan vastuulta laivastolle. Alus otettiin palveluskäyttöön 3. toukokuuta 1979 Plymouthissa ensimmäisenä päällikkönään A. Norman. Alus liitettiin 4. fregattilaivueeseen toisen viirikönjohtajana. Tämän merkkinä aluksen savuhormeihin maalattiin mustat raidat ja musta numero neljä. Aluksen ensimmäinen palvelusvuosi kului erilaisissa testeissä ja koeajoissa, koska se oli uuden luokan ensimmäinen käyttöönotettu alus. Alus kuitenkin vieraili testien välillä muun muassa Gibraltarilla ja Lissabonissa.


title: HMS Broadsword

text: "HMS Broadsword" osallistui elokuussa 1980 myrskyn runtelemien Fastnet purjehduskilpailuun osallistuneiden veneiden avustamiseen ja uponneiden veneiden miehistöjen pelastamiseen. Alus toimi pelastustoimissa komentoaluksena, missä tehtävässä samalla testattiin sen komentojärjestelmiä. Se siirrettiin paluun jälkeen Devonportiin yhdentoista vuorokauden huoltoon Sea Wolf -ohjusten testaamisen valmisteluna.


title: HMS Broadsword

text: "HMS Broadsword" laukaisi kaksi Sea Wolf -ohjusta Walesin rannikolla Aberporthin ampuma-alueella, minkä jälkeen se purjehti Gibraltarille. Matkan aikana se purjehti ensimmäisen kerran sisaraluksensa "HMS Battleaxen" kanssa. Alus oli syyskuusta alkaen Länsi-Intiassa tekemässä lisää ohjustenlaukaisuja täydentääkseen asejärjestelmän käyttöönottotestit. Yhdysvaltain laivasto osallistui testaukseen ja ne suoritettiin Yhdysvaltain laivaston koeampuma-asemalla Puerto Ricossa. Testien päätyttyä lokakuussa alus vieraili useissa Karibian meren kohteissa ennen paluutaan Englantiin vuoden lopulla.


title: HMS Broadsword

text: Kuninkaallisen laivaston hävittäjien ja fregattien organisaatiomuutoksen seurauksena "HMS Broadswordista" tuli vuoden 1980 lopulla Tyypin 22 -fregateista muodostetun 2. fregattilaivueen johtoalus. Tehtävän muutoksen seurauksena savuhormin raidan tilalle tuli hormin yläosan peittävä musta maalaus ja musta numero 2 kummallekin puolelle hormia.


title: HMS Broadsword

text: "HMS Broadsword" oli pääosan vuotta 1981 kotivesillä ja itäisellä Atlantilla. Se osallistui erilaisiin harjoituksiin, joista tärkein oli vuotuinen "Ocean Safari". Alus vietti joulun kotisatamassa, minkä jälkeen se jatkoi koulutuspurjehduksia. Alus purjehti 17. maaliskuuta 1982 Gibraltarille, minkä piti olla alku uudelle pitkälle ulkomaankomennukselle. Purjehduksen aikana oli tarkoitus vierailla Välimeren satamissa, purjehtia Suezin kanavan kautta Intian valtamerelle ja vierailla muun muassa Intiassa ja Singaporessa.


title: HMS Broadsword

text: Argentiinan hyökättyä Falklandin saarille "Broadsword" sai määräyksen keskeyttää koulutuspurjehduksensa ja liittyä etelään matkaavaan taisteluosastoon.


title: HMS Broadsword

text: "HMS Broadswordin" aloitti 8. huhtikuuta purjehduksensa Gibraltarilta yhdessä "HMS Yarmouthin" kanssa liittyäkseen Etelä-Atlantille purjehtivaan osastoon. Aluksella oli mukanaan kaksi MC600 ydinlatauksella varustettua syvyyspommia, jotka oli mahdollista asentaa Lynx-helikopteriin. Aluksen tehtävänä oli olla lentotukialus "HMS Hermeksen" lähisuojana.


title: HMS Broadsword

text: Alus suojasi 7. toukokuuta hävittäjä "HMS Coventryä" aluksen yrittäessä estää Port Stanleyn lentotukikohdan käyttöä sekä mahdollisesti suorittaessa tykistöammuntoja maamaaleihin. Varhain yhdeksännen päivän aamuna alukset havaitsivat lähestyvän Hercules C-130 koneen, mutta se oli liian kaukana. Myöhemmin samana päivnä havaittiin toinen C-130, joka yritettiin tuhota laukaisemalla ohjus. Ohjus ei kuitenkaan osunut kohteeseen. Myöhemmin kuitenkin havaittiin kahden Argentiinan ilmavoimien Skyhawkin törmäävän toisiinsa yrittäessään väistää lähestyvää Sea Dart -ohjusta.


title: HMS Broadsword

text: "HMS Broadsword" suojasi 14. toukokuuta yhdessä "HMS Glamorganin" kanssa "HMS Hermestä", kun siirrettiin Pebble saarelle 45 SAS:n sotilasta ja tykistön tulenjohtue. Osaston tarkoituksena oli tuhota saaren lentokenttä, jota käyttivät muun muassa Argentiinan ilmavoimien Pucara rynnäkkökoneet. Osasto tuhosi laivatykistön tukemana 6 Pucaraa, neljä Mentoria ja yhden Skyvanin kentälle.


title: HMS Broadsword

text: "HMS Broadsword" suojasi 21. toukokuuta San Carloksen maihinnousun alkaessa viiden LSL-aluksen ja "Europic Ferryn" muodostamaa osastoa. Alus joutui maihinnousun aikana neljän Daggerin ilmahyökkäyksen kohteeksi. Alukseen osui 29 kappaletta 30 millimetrin kranaatteja, jonka seurauksena kahdeksan miehistönjäsentä haavoittui ja molemmat aluksella olleet Lynx-helikopterit vaurioituivat. Hieman myöhemmin olleen myöhemmän rynnäkön torjuivat "HMS Broadswordilta" laukaistut Sea Wolf -ohjukset. Kolmannen hyökkäyksen aikana alus kärsi jälleen kannelle osuneesta tykkitulessa henkilövahinkoja ennen kuin kaksi paikalle saapunutta Harrieria ampuivat kolme lähestyvää Daggeria alas.


title: HMS Broadsword

text:
Alus partioi 22. toukokuuta yhdessä "HMS Coventryn" kanssa 50 mailia länteen Falklandin salmen pohjoispäästä. Alusten tehtävänä oli estää Argentiinan ilmavoimien pääsy maihinnousualueelle.
Alus suojasi 23. toukokuuta yhdessä "HMS Plymouthin", "HMS Yarmouthin" ja "HMS Antelopen" kanssa San Carloksen lahden suuta ja San Carloksen satamaa.


title: HMS Broadsword

text: Alus oli 25. toukokuuta yhdessä "HMS Coventryn" kanssa suorittamassa ohjusansaa, kun siihen osui Argentiinan ilmavoimien Skyhawkin pudottama pommi. Pommi ei räjähtänyt, mutta se läpäisi aluksen helikopterikannen. Samassa hyökkäyksessä "HMS Coventryyn" osui kolme pommia, jotka tuhosivat aluksen. "HMS Broadsword" pelasti 170 henkeä uppoavasta aluksesta.


title: HMS Broadsword

text: Sotatoimien päätyttyä alus määrättiin palaamaan Englantiin yhdessä "HMS Hermeksen" kanssa. Se saapui 23. heinäkuuta 1982 Devonportiin, jossa sen taisteluissa saamat vauriot pikaisesti korjattiin. Aluksen päällikkö palkittiin DSO:lla () taisteluiden johtamisesta ja merijalkaväen kersantti William Leslie lentueen johtaja M. J. Tupper palkittiin DSM:llä ().


title: HMS Broadsword

text: "HMS Battlesword" oli telakalla korjattavana kuusi viikkoa, mistä se palvelukseen palattuaan siirtyi Amerikan itärannikolle suorittamaan koeammuntoja torpedoilla vasta asennetuilla STWS-2 järjestelmillä. Koeammuntojen ohessa alus vieraili useissa Yhdysvaltain rannikkokaupungeissa sekä Montrealissa Kanadassa. Falklandin sotaan osallistunut alus oli suosittu vierailukohde kaikkialla missä se vieraili. Baltimoren vierailun aikana aluksen päällikkö Canning luovutti tehtävät seuraajalleen R. McQueenille, josta samalla tuli 2. Fregattilaivueen komentaja.


title: HMS Broadsword

text:
"HMS Broadsword" palasi 3. joulukuuta Devonportiin. Alus pysyi kotivesillä aina huhtikuuhun 1983 saakka, jolloin se aloitti purjehduksen Etelä-Atlantille yhdessä "HMS Brilliantin" ja "HMS Falmouthin" sekä hävittäjien "HMS Birminghamin" ja "HMS Southamptonin" kanssa. Osasto palasi Englantiin 21. syyskuuta. Se teki Itämeren purjehduksen vielä vuoden lopulla.
Alus poistettiin palveluksesta 31. maaliskuuta 1995.Alus myytiin 30. kesäkuuta 2003 Brasilialle, joka nimesi sen "Greenhalghiksi".


title: Petr Čajánek

text: Petr Čajánek (, s. 18. elokuuta 1975 Gottwaldov, Tšekkoslovakia) on tšekkiläinen jääkiekkoilija, olympiamitalisti ja kolminkertainen maailmanmestari. Hän edustaa Tšekin Extraligan PSG Zlíniä. Čajánek on pelannut urallaan 269 NHL-ottelua tehoin 46+107=153. Jäähyminuutteja on tullut 144.


title: Petr Čajánek

text: Čajánek debytoi Tšekin Extraligassa kaudella 1993–1994 HC RI OKNA Zlínin joukkueessa, jossa hän jatkoi vielä seuraavat yhdeksän kautta. Seuraavalla kaudella Čajánek keräsi 47 ottelussa tehot 9+15=24 ja saavutti hopeaa. Kaudella 1997–1998 Čajánekin saldo 46 ottelussa oli piste per peli. Seuraavalla kaudella Čajánek pelasi 49 ottelua, joissa hän teki tehot 15+33=48 johdattaen joukkueen hopealle. Kaudella 1999–2000 Čajánek teki 50 ottelussa tehot 23+34=57 ja oli pistepörssin viides. St. Louis Blues varasi kahdeksannella kierroksella 253. pelaajana . Čajánekin Kaudella 2001–2002 Čajánek oli Extraligan pistepörssin toinen 40 ottelussa syntyneille tehoilla 20+44=64 Petr Leškan jälkeen. Hän saavutti joukkueen mukana pronssia.


title: Petr Čajánek

text: Kaudeksi 2002–2003 Čajánek siirtyi NHL-seura St. Louis Bluesiin. Hän teki kaudella oivan tulokaspistemäärän, tehot 9+29=38. Čajánekin debyyttiottelu NHL:ssä oli 10. lokakuuta 2002 Mighty Ducks of Anaheimia vastaan, ja hän saavutti samassa pelissä myös NHL-uransa ensimmäisen syöttöpisteen. Hän teki NHL-uransa avausmaalin 17. lokakuuta 2002 Columbus Blue Jacketsia vastaan. Seuraava kausi ei ollut aivan odotusten mukainen, kun 70 ottelussa syntyi tehot 12+14=26 hienon tulokaskauden jälkeen. Pudotuspeleissä hän sai tilille viidessä ottelussa kaksi syöttöpistettä.


title: Petr Čajánek

text: Kaudella 2007–2008 Čajánek ei mahtunut harjoitusleirin päätteeksi St. Lousin miehistöön ja hänet laitettiin waivers-listalle. Čajánek ei kelvannut muille NHL-seuroille, joten hänen joutui siirtymään St. Louisin farmiin Peoria Rivermeniin. Hän teki neljässä ottelussa yhden maalin, eikä viihtynyt AHL:ssä ja aloitti uuden seuran etsimisen. Uusi osoite löytyi Venäjän jääkiekon superliigasta, Ak Bars Kazanin joukkueesta. Hän sai aikaan kaudella hyvän saldon. 33 ottelussa syntyi saman verran pisteitä. Ensimmäisellä KHL-kaudella 2008–2009 Čajánekin seuraksi vaihtui HK Dynamo Moskova, jossa hän keräsi 53 ottelussa vaisut tehot 9+22=31. Seuraavalla kaudella Čajánekin joukkueeksi vaihtui KHL:n SKA Pietari, jossa hän teki 52 ottelussa tehot 21+20=41.


title: Petr Čajánek

text: Toukokuussa 2011 Čajánek palasi kotimaahansa Tšekkiin kasvattajaseuraansa PSG Zlíniin, kun hän teki seuran kanssa kaksivuotisen sopimuksen.


title: Petr Čajánek

text: Čajánek edusti ensimmäisen kerran Tšekkiä nuorten MM-kisoissa vuonna 1995. Ensimmäisen kerran hän pelasi MM-kilpailuissa vuonna 2000, josta maa voitti kultaa. Seuraavan vuoden MM-turnauksessa Čajánek voitti toisen perättäisen kultansa.


title: Petr Čajánek

text: Vuonna 2002 Čajánek osallistui Salt Lake Cityssä järjestettyyn olympiaturnaukseen. Samana vuonna hän pelasi MM-kilpailuissa. Vuonna 2004 Čajánek oli Tšekin joukkueessa maailmancupissa. Čajánek oli voittamassa Tšekille kultaa vuoden 2005 MM-kilpailuissa. Vuoden 2006 Torinon olympialaisissa hän voitti pronssia. Čajánek pelasi maajoukkueessa vielä vuosina 2007 ja 2009 MM-kilpailuissa. Hän pelasi myös Vancouverin olympialaisissa 2010.


title: HMS Battleaxe (F89)

text: HMS Battleaxe (viirinumero F89) oli Britannian Kuninkaallisen laivaston tyypin 22 -fregatti. Alus tilattiin syyskuussa 1975.


title: HMS Battleaxe (F89)

text: "HMS Battleaxen" ensimmäinen päällikkö R. H. C. Heptinstall otti tehtävän vastaan 20. joulukuuta 1979, kun alus siirrettiin telakalta laivastolle. Se otettiin palveluskäyttöön 28. maaliskuuta 1980, minkä jälkeen alus aloitti intensiiviset koeajot, joiden aikana alus oli muun muassa Länsi-Intiassa seitsemän viikkoa. Aluksella palvelivat 702 laivueen Lynx-helikopterit Culdrosesta, koska sille ei ollut omaa yksikköä. Länsi-Intiassa ollessaan alus suoritti alustyypin trooppisen alueen testit ja vieraili Floridassa, Nassaussa sekä Etelä-Carolinassa ennen paluutaan Atlantin yli Stavangeriin Norjaan. Alus palasi heinäkuussa Plymouthiin, jossa miehistö sai lomaa ja alus huollon.


title: HMS Battleaxe (F89)

text: "HMS Battleaxe" liitettiin vuoden 1980 lopulla perustettuun 2. Fregattilaivueeseen. Aluksen oma Lynx lentue perustettiin vuoden 1981 alussa. Se oli pääosan vuotta 1981 suorittamassa tyypin 2016 -kaikuluotaimen testausta päällikkönään D. B. Nolan, joka otti päällikkyyden vastaan 6. toukokuuta.


title: HMS Battleaxe (F89)

text: "HMS Battleaxe" osallistui vuoden 1982 alussa "Springtrain"-harjoituksiin eteläisellä Atlantilla, joiden päätyttyä se vieraili maaliskuun lopulla Gibraltarilla. Falklandille lähetettävää osastoa koottaessa huhtikuussa alus jätettiin kotiin täyttämään Kuninkaallisen laivaston NATO velvotteita. Se kuitenkin määrättiin valmistautumaan lähtöön, kunhan lentotukialus "HMS Illustrious" palaisi palvelukseen.Tukialus ei kuitenkaan palannut palvelukseen ennen sotatoimien loppumista.


title: HMS Battleaxe (F89)

text: "HMS Battleaxe" suojasi 2. elokuuta "HMS Illustriousia" matkalla Falklandille, jossa tukialus vapautti "HMS Invinciblen" tehtävästä. "HMS Battleaxe" viipyi alueella seuraavat kolme ja puoli kuukautta ennen paluutaan Devonportiin, jonne se saapui 19. marraskuuta.


title: HMS Battleaxe (F89)

text: "HMS Battleaxe" määrättiin vuoden 1983 alussa Länsi-Intiaan "Caribtrain"-harjoitukseen, jonka aikana alus vieraili Floridassa, Kolumbiassa, Curacaossa ja Nassaussa. Palattuaan itäiselle Atlantille se otti osaa "Springtrain"-harjoitukseen sekä vieraili Gibraltarilla ennen paluutaan Englantiin huhtikuun lopulla. Se oli levossa, kunnes se osallistui toukokuussa Sotakorkeakoulun meripäivään.


title: HMS Battleaxe (F89)

text: "HMS Battleaxe" purjehti heinäkuussa Falklandille yhdessä hävittäjien "HMS Bristolin" ja "HMS Newcastlen" kanssa. Tehtävän aikana aluksen toinen potkuriakseli vääntyi ja se joutui kytkeytymään korjausalus "Stena Inspectoriin" korjausten ajaksi. Alus palasi LÄnsi-Afrikan rannikkoa, jossa se vieraili Banjulissa ja Gambiassa. Se saapui Devonportiin 11. joulukuuta.


title: HMS Battleaxe (F89)

text: "HMS Battleaxen" päällikkyyden otti elokuussa vastaan P. J. Bootherstone, DSC. Alus lähti marraskuussa 1984 yhdessä "HMS Nottinghamin" kanssa Suezin kanavan itäpuolisille alueilla näyttämään lippua erityisesti Persian lahdella. Intian valtamerellä ollessaan alus vieraili Colombossa, Bombayssa ja Karachissa ennen paluutaan Englantiin maaliskuussa 1985 Alus oli koulutuksessa kesä-heinäkuussa Portlandissa ja elokuussa se osallistui Plymouthin laivastopäiviin.


title: HMS Battleaxe (F89)

text: "HMS Battleaxe" määrättiin syyskuussa 1985 STANAVFORLANTin lippulaivana, missä tehtävässä se palveli huhtikuuhun 1986 saakka. Lippulaivana ollessaan alus vieraili useissa Karibian meren satamissa ennen maaliskuista osallistumistaan Puerto Ricossa pidettyyn "Safepass"-harjoitukseen. Harjoituksen päätyttyä alus vieraili New Yorkissa.


title: HMS Battleaxe (F89)

text: "HMS Battleaxe" oli kolme viikkoa huollettavana Halifaxissa, jona aikana aluksen päälliköksi vaihtui T. Norman Walker ja se luopui lippulaivan tehtävästään. Huollon päätyttyä alus palasi Devonportiin.


title: HMS Battleaxe (F89)

text: "HMS Battleaxe" oli yksi neljästä Kuninkaallisen laivaston aluksesta Persianlahdella 1990 Irakin vallatessa Kuwaitin. Alus oli kuitenkin elokuussa yhdessä fregatti "HMS Jupiterin" kanssa laivastovierailulla Mombasassa ja Penangissa.


title: HMS Battleaxe (F89)

text: Alus poistettiin palveluksesta 1997.


title: HMS Battleaxe (F89)

text: Alus myytiin 30. huhtikuuta 1997 Brasilialle, joka nimesi sen "Rademakeriksi".


title: Koskitapakulo

text: Koskitapakulo ("Scytalopus macropus") on eteläamerikkalainen pienikokoinen varpuslintu.


title: Koskitapakulo

text: Koskitapakulot elävät Perussa noin 40 000 neliökilometrin alalla.


title: Koskitapakulo

text: Laji elää vuoristometsien alikasvoksessa.


title: Igor Janik

text: Igor Janik (s. 18. tammikuuta 1983 Gdynia) on puolalainen keihäänheittäjä.


title: Igor Janik

text: Janik saavutti alle 20-vuotiaiden maailmanmestaruuden Jamaikan Kingstonissa vuonna 2002 tuloksella 74,16 m. Kolme vuotta myöhemmin hän vei nimiinsä myös alle 23-vuotiaiden Euroopan-mestaruuden Saksan Erfurtissa ja tällä kertaa paras heitto kantoi 77,25 m.


title: Igor Janik

text: Aikuisten arvokilpailussa Janik on ollut seitsemäs Osakan MM-kisoissa 2007, jolloin hänen paras suorituksensa finaalissa oli 83,38 m. Helsingin EM-kilpailuissa 2012 hän sijoittui kuudenneksi tuloksella 81,21. Hän karsiutui finaalista Pekingin 2008 ja Lontoon 2012 olympialaisissa sekä Berliinin 2009 ja Daegun 2011 MM-kilpailuissa. Hän voitti Euroopan talviheittocupin 2006. Janikin ennätys 84,76 m on vuodelta 2008.


title: Vol. 3... Life and Times of S. Carter

text: Vol. 3... Life and Times of S. Carter on rap -artisti Jay Z:n neljäs studioalbumi. Albumi julkaistiin 28. joulukuuta 1999.


title: Galina Vinogradova

text: Galina Vinogradova (, o.s. Galkina , s. 10. helmikuuta 1979) on venäläinen suunnistaja.


title: Galina Vinogradova

text: Olomoucin MM-kilpailuissa 2008 Vinogradova voitti viestihopeaa joukkuetovereinaan Julija Novikova ja Tatjana Rjabkina. Sprintissä hän sijoittui neljänneksi.


title: Galina Vinogradova

text: Kaohsiungin World Gamesissa 2009 Vinogradova voitti kultaa sekaviestistä Dmitri Tsvetkovin, Julija Novikovan ja Andrei Hramovin kanssa. Hän sijoittui keskimatkalla kahdeksanneksi ja sprintissä kymmenenneksi. Miskolcin MM-kilpailuissa 2009 hän sijoittui viestissä kuudenneksi, pitkällä matkalla kymmenenneksi ja sprintissä 20:nneksi.


title: Galina Vinogradova

text: Invernessin MM-kilpailuissa 2015 Vinogradova saavutti pronssia sprintissä ja sprinttiviestissä. Ensimmäiset EM-mitalinsa hän saavutti Jeseníkissä 2016 voittamalla kultaa sekajoukkueiden sprinttiviestissä ja pronssia henkilökohtaisessa sprintissä. Strömstadin MM-kilpailuissa 2016 hän sijoittui sprintissä neljänneksi. Sprinttiviestissä Venäjän joukkue hylättiin. Tarton MM-kilpailuissa 2017 Vinogradova saavutti sprintissä pronssia ja sijoittui sprinttiviestissä viidenneksi. Ticinon EM-kilpailuissa 2018 hän sijoittui sprinttiviestissä kahdeksanneksi. Riikan MM-kilpailuissa 2018 hän oli sprinttiviestissä kuudes ja sprintissä kymmenes.


title: Galina Vinogradova

text: Seuratasolla Vinogradova edustaa Angelniemen Ankkuria.


title: Santamartantapakulo

text: Santamartantapakulo ("Scytalopus sanctaemartae") on eteläamerikkalainen pienikokoinen varpuslintu. Laji kuvailtiin uudelleen vuonna 2005, jolloin ruskoperätapakulo splitattiin viideksi eri lajiksi.


title: Santamartantapakulo

text: Santamartantapakulot elävät Kolumbian pohjoisosassa Sierra Nevada de Santa Martan vuoristoalueella noin 4 500 neliökilometrin alalla.


title: Santamartantapakulo

text: Santamartantapakulo elää vuoristometsien alikasvoksessa.


title: HMS Battleaxe

text: HMS Battleaxe on ollut kolmen Britannian Kuninkaallisen laivaston aluksen nimenä.


title: Paolo Pileri

text: Paolo Pileri (31. heinäkuuta 1944 Terni – 12. helmikuuta 2007 Terni) oli italialainen ratamoottoripyöräilijä ja tallipäällikkö. Hän voitti 125cc-luokan maailmanmestaruuden vuonna 1975 Morbidellilla.


title: Paolo Pileri

text: Paolo Pileri ajoi MM-sarjassa vuosina 1973-1979, mutta osakilpailuja hänelle kertyi varsin vähän (33). Pileri ajoi vain kahtena kautena (1975 ja 1976) enemmän kuin viisi osakilpailua luokassa ja ne olivatkin hänen uransa parhaat kaudet tuloksellisesti. Maailmanmestaruuskaudellaan Pileri osallistui kahdeksaan kilpailuun ja voitti niistä seitsemän ja oli kerran kolmas.


title: Paolo Pileri

text: Ajajauran jälkeen Pileri johti "Marlboro Pileri" -nimistä Hondan kilpatallia. Tallissa ajoivat muun muassa Alex Barros, Loris Capirossi ja Fausto Gresini. Marlboro Pileri oli myös Valentino Rossin uran ensimmäinen talli.


title: Vol. 2... Hard Knock Life

text: Vol. 2... Hard Knock Life on rap-artisti Jay Z:n kolmas studioalbumi. Albumi teki Jay Z:n tunnetuksi.


title: Kolumbiantapakulo

text:
Kolumbiantapakulo ("Scytalopus micropterus") on eteläamerikkalainen pienikokoinen varpuslintu, joka kuvailtiin uudelleen vuonna 2005, jolloin ruskoperätapakulo splitattiin viideksi eri lajiksi.
__notoc__
Kolumbiantapakulot elävät Kolumbian El Valle del Río Magdalenasta Ecuadorin Andien itärinteiden kautta Perun pohjoiskolkkaan noin 45 600 neliökilometrin alalla.


title: Kolumbiantapakulo

text: Vuoristometsien alikasvos.


title: Kolumbiantapakulo

text: Pesä on maassa, tavallisesti jossakin onkalossa. Se on yleensä pallon muotoinen ja rakennettu sammalista ja juurikuiduista. Toisinaan se voi olla kattamaton, jolloin siihen johtaa katettu lyhyt tunneli. Kaksi tunnettua pesää sijaitsivat 1 750 m korkeudella Andeilla. Pesintää tapahtuu ainakin marras-joulukuussa. Pesissä oli kaksi poikasta, joita molemmat emot ruokkivat.


title: Kolumbiantapakulo

text: Se ruokkii poikasiaan hyönteisillä ja muilla pienillä selkärangattomilla.


title: HMS Duncan (D99)

text: HMS Duncan (viirinumero D99) oli Britannian Kuninkaallisen laivaston D-luokan laivueenjohtaja. Alus oli samanlainen kuin edeltävän C-luokan laivueenjohtaja "HMS Kempenfelt" ja se valmistettiin Portsmouthin telakalla. Aluksen koneet toimitti ja asensi Beardmore.


title: HMS Duncan (D99)

text: Aluksella oli kaksi kattilahuonetta, jotka oli liitetty konehuoneisiin, minkä seurauksena kaksi suurta tilaa keskilaivassa aiheutti uppoamisriskin. Alus kykeni koeajoissa saavuttamaan 34595 hevosvoimalla 36,5 solmun nopeuden.


title: HMS Duncan (D99)

text: Alus otti valmistuttuaan laivueenjohtajan tehtävät vastaan ja purjehti laivueineen Kiinan asemalle.


title: HMS Duncan (D99)

text: Toisen maailmansodan puhjetessa alus palasi kotivesille, mutta se törmäsi 17. tammikuuta 1940 kauppalaivaan Duncansby Headin edustalla saaden pahoja vaurioita. Aluksen kattilahuoneet ja konehuone täyttyivät vedellä ja se juuri ja juuri pysyi pinnalla. Alus oli kolarintapahtuessa 12. Hävittäjälaivueen lippulaivana.


title: HMS Duncan (D99)

text: Alus palasi palvelukseen vuoden 1940 puolessavälissä, jolloin se sai määräyksen purjehtia Gibraltarille liittyäkseen Force H:hon. Alus otti osaa Madagaskarin maihinnousuun, jonka jälkeen se palasi kotivesille. Englannissa alus siirrettiin telakalle, jossa se muutettiin saattajaksi suojaamaan Jäämeren saattueita. Telakalla alukselta poistettiin Y-torni sekä taaemmat torpedoputket, joiden tilalle asennettiin syvyyspommeja. Tulenjohtojärjestelmä modernisoitiin asentamalla tyypin 271 tutka ja siirtämällä radiomastoa taaemmas. Aluksen ilmatorjunta-aseistusta täydennettiin kuudella yksiputkisella 20 millimetrin Oerlikon ilmatorjuntatykillä.


title: HMS Duncan (D99)

text: Alus toimi Saattajaosasto B7:n lippulaivana 1943-1944. Se osallistui Saksan laivaston sukellusveneiden "U381" ja "U272" upottamiseen sekä "U707" vaurioittamiseen.


title: HMS Duncan (D99)

text: Sodan päätyttyä alus myytiin huonokuntoisena romutettavaksi syyskuussa 1945.


title: Näin minä vihellän matkallani

text: Näin minä vihellän matkallani on 7. lokakuuta 2009 julkaistu Scandinavian Music Groupin ensimmäinen kokoelmalevy.


title: Näin minä vihellän matkallani

text: Kokoelma sisältää yhtyeen kappaleita viideltä studioalbumilta. Lisäksi mukana on kaksi uudelleen äänitettyä kappaletta "100 km Ouluun", sekä "Minne katosi päivät".


title: Näin minä vihellän matkallani

text: Rajoitetulla ensipainoksella on mukana 4 kappaleen CD, josta löytyy "Letitä tukkani" -single, Syvissä vesissä -kokoelmalla julkaistu Tehosekoitin cover "Kaikki nuoret tyypit", Dingo-tribuutilla julkaistu "Levoton tuhkimo", sekä "Casablanca" -singlen b-puolena julkaistu "Ambulanssi tuli ja kaikki itki". Albumi nousi Suomen virallisen listan sijalle 11.


title: Roope Tonteri

text: Roope Tonteri (s. 18. maaliskuuta 1992 Valkeala) on suomalainen lumilautailija, lajinsa moninkertainen maailmanmestari. Hänellä on yhteensä kolme maailmanmestaruutta joista kaksi on big airista ja yksi slopestylestä, lisäksi hänellä on yksi MM-hopea slopestylestä.Tonteri kuuluu Suomen lumilautailun A-maajoukkueeseen. Urheilutoimittajien valitsema vuoden suomalainen lumilautailija Tonteri on ollut vuosina 2013 ja 2015.


title: Roope Tonteri

text: Vuoden 2011 MM-kilpailuissa Espanjassa hän sijoittui big airissa yhdeksänneksi. Hän voitti vuonna 2013 kultaa sekä slopestylessa että big airissa lumilautailun MM-kilpailuissa Kanadassa. Hän osallistui helmikuussa 2014 Sotšin talviolympialaisiin ja sijoittui slopestylen finaalissa 11:nneksi. Vuonna 2015 Tonteri voitti slopestylen MM-hopeaa ja big airin MM-kultaa lumilautailun maailmanmestaruuskilpailuissa Itävallassa. Vuoden 2017 MM-kilpailuissa Sierra Nevadassa Tonteri sijoittui neljänneksi big airissa.


title: Roope Tonteri

text: Maailmancupissa Tonteri on voittanut yhden kilpailun ja ollut kahdesti toinen.


title: Roope Tonteri

text: Uran ensimmäisen TTR-voittonsa Tonteri saavutti slopestylessa tammikuussa 2011 Burton European Openissa Sveitsissä. Vuonna 2012 hän oli saman kilpailun toinen.


title: Roope Tonteri

text: Tonteri opiskeli Vuokatissa ja valmistui Kainuun ammattiopistosta matkailupalvelujen tuottajaksi keväällä 2013. Hän harrastaa myös rullalautailua.


title: Harold F. Greeney

text: Harold Francis Greeney on yhdysvaltalainen, Ecuadorissa asuva biologi.


title: Harold F. Greeney

text: Greeney muutti Ecuadoriin luonto-oppaaksi ja perhostutkijaksi Phillip J. DeVriesin oppiin. Hän toimi oppaana useita vuosia ja tutki Amazonin hyönteisfaunaa. Hän perusti Yanayacun biologisen aseman (Yanayacu Biological Station) Cosangaan Ecuadoriin ja toimii aseman johtajana.


title: Harold F. Greeney

text: Lintuja Greeney ryhtyi tutkimaan vuonna 2001, jolloin julkaisi ensimmäisen kuvauksen lännenmuuran ("Dysithamnus occidentalis") pesinnästä. Hän on tutkinut useiden lintulajien ekologiaa ja julkaissut suuren määrän lintutieteellisiä artikkeleita.


title: Harold F. Greeney

text: Greeney väitteli filosofian tohtoriksi Wrocławin yliopistossa Puolassa vuonna 2008. Väitöskirja käsitteli pisaraorneeron ("Premnoplex brunnescens") pesimäekologiaa.


title: The Blueprint 3

text: The Blueprint 3 on rap-artisti Jay Z:n yhdestoista studioalbumi. Albumi julkaistiin Yhdysvalloissa 8. syyskuuta 2009 ja Britanniassa 14. syyskuuta. Albumi on kolmas ja viimeinen osa Jay Z: "The Blueprint" -sarjaa (muut The Blueprint (2001) ja (2002)).


title: The Blueprint 3

text: Ilmestymisviikollaan albumia myytiin 476,000 kappaletta, joten se sijoittui Billboard 200 -listan ykköspaikalle. Toisella viikolla albumi pysyi yhä ykköspaikallaan 298,000 kappaleen myynnillä. Kolmannella viikolla albumi putosi 2. sijalle 134,000 kappaleen myynnillä. Neljännellä viikolla albumia myytiin 89,000 kappaletta. Albumia on myyty tähän päivään asti 997,000 kappaletta.


title: Arcade (internetsivusto)

text: Arcade oli Iltalehden ja Leopardi Median tarjoama suomalainen internetsivusto, joka tarjosi ilmaisia verkossa pelattavia pelejä. Arcadessa oli myös mahdollisuus arvostella ja kommentoida pelejä. Suomenkielisessä Arcadessa oli joulukuussa 2011 3 802 verkkopeliä, ja sinne tuli joka päivä uusia pelejä. Arcadella oli oma IRC-kanava Quakenetissä. Sivuston kumppaneina toimivat Pikavipit.net sekä Jonneweb.net.


title: Arcade (internetsivusto)

text: Arcaden peleihin kuului: toiminta- ja seikkailupelit, urheilupelit, tasohyppelypelit, aivopähkinäpelit, ammuntapelit, ajopelit, klassikkopelit, tappelupelit ym. Arcadessa oli myös animaatioita ja mahdollisuus pelata Taitopeliä.


title: B-luokka (hävittäjä)

text: B-luokka oli Britannian kuninkaallisen laivaston yhdeksän aluksen muodostama hävittäjäluokka, jonka alukset tilattiin osana vuoden 1928 laivasto-ohjelmaa. Luokan alukset olivat paranneltuja versioita A-luokan aluksista, ja niihin oli tarkoitus asentaa uudentyyppiset torpedoputket, jotka olisivat mahdollistaneet raskaammilla 900 naulan (noin 400 kg) taistelukärjillä varustettujen torpedoiden laukaisemisen. Aluksiin kuitenkin asennettiin kehitysongelmien vuoksi vanhan malliset torpedoputket.


title: B-luokka (hävittäjä)

text: Luokan aluksista viisi upposi toisen maailmansodan aikana. Ensimmäinen brittiläinen hävittäjä, joka tuhoutui sodassa, oli "HMS Blanche".


title: B-luokka (hävittäjä)

text: Ensimmäinen merilordi amiraali Charles Madden lähetti 1. elokuuta 1928 laivaston tarkastajalle muistion, jossa määritettiin uuden hävittäjän vaatimukset. Uudet alukset olisivat toisintoja edeltäneestä A-luokasta, mutta niiden torpedoaseistuksena olisivat uudet neliputkiset torpedoputket, 4,7 tuuman QF Mk IX -tykit 30 asteen korotuskulmalla ja niiden asennuspaikat tuli jäykistää mahdollisten ilmatorjuntakykyisten tykkien varalle. Niiden maksiminopeuden tuli olla täysin kuormattuna 31,5 solmua (58 km/h) ja tulenjohtojärjestelmän samanlainen kuin "HMS Amazonilla" ja "HMS Ambuscadella". Alusten piti kyetä kuljettamaan kymmenen viikon elintarvikkeet, ja niihin piti pystyä asentamaan kaksi syvyyspomminheitintä ja -kisko. Raivauskalustoa aluksille ei tarvinnut asentaa.


title: B-luokka (hävittäjä)

text: Tekniset keskustelut olivat vähäisiä, ja ne rajoittuivat lähinnä neljännen tykkitornin korvaamiseen torpedoputkilla. Pääsuunnittelija vastasi 10. elokuuta esitykseen toteamalla sen säästävän 20 tonnia uppoumassa mutta lisäävän nopeutta vain neljännessolmun. Tykkitornin 12 600 punnan säästöllä ei voitaisi korvata 14 000 punnan torpedoputkia ilman lisärahoitusta. Lisäksi varatorpedoille ei löytyisi alukselta tilaa ja torpedoputken miehistö olisi kolmannen tykin suupaineen vaara-alueella.


title: B-luokka (hävittäjä)

text: Suunniteltujen uusien torpedoputkien testaus oli vielä käynnissä 23. lokakuuta, jolloin tarjouspyynnöt alusten valmistamisesta jätettiin telakoille. Siten aluksille asennettiin samat putket kuin A-luokan aluksille. Suunnitelma luokan aluksista hyväksyttiin 18. lokakuuta amiraalineuvostossa numerolla 2517.


title: B-luokka (hävittäjä)

text: Laivueenjohtajasta ei tehty erillistä suunnitelmaa. Alukselle järjestettiin tilat kahdenkymmenen hengen esikunnalle poistamalla yksi tykeistä ja laajentamalla kansirakennetta sen sijaan. Muutos hyväksyttiin 25. elokuuta ja samalla esitettiin vaatimus alusten ja johtajan samasta toimintasäteestä.


title: B-luokka (hävittäjä)

text: Alusten aseistuksena oli neljä 4,7 tuuman (120 mm) kolmenkymmenen asteen korotuskulman mahdollistavia pikatykkejä, joihin kuhunkin oli 190 laukausta. Laivueenjohtajalle asennettiin ainoastaan kolme tykkiä. Ilmatorjunta-aseistuksena oli kaksi kahden naulan pom-pom-tykkiä, joihin kuhunkin oli 500 laukausta. Lisäksi aluksilla oli neljä Lewis-pikakivääriä ja niihin kuhunkin 2 000 laukausta. Aluksille oli asennettu kaksi neljän putken torpedosettiä ja viisitoista syvyyspommia, jotka oli asennettu kahteen heittimeen ja yhteen kiskoon.


title: B-luokka (hävittäjä)

text: Yhdeksän aluksen tilaukset tehtiin taloudellisten ja työttömyystilanteen arvioiden perusteella, ja ne jakautuivat seuraavasti:


title: B-luokka (hävittäjä)

text: Valmistuksen aikana "HMS Blanchen" suunnitelmaa muokattiin hieman, kun sovittiin lokakuussa 1929, että alukselle mahdollistetaan komentajan majoittaminen, ja siten hytin varustusta piti muuttaa. Lisäksi aluksen miehistö kasvoi kahdella aliupseerilla ja kahdella stuertilla. Yksi "HMS Bulldogin" tykeistä toteutettiin C XIII -asennuksena, joka mahdollisti kuudenkymmenen asteen korotuskulman. Lisäksi alukselle asennettiin uusi kaikuluotainkupu.


title: B-luokka (hävittäjä)

text: Sodan alkuvaiheessa koettujen tappioiden seurauksena todettiin alusten vahvan ilmatorjunnan tarve lentokoneiden toiminta-alueella. "Boreakselta" poistettiin takakannen 4,7 tuuman (120 mm) tykki, ja jäljelle jääneiden ammusmäärä oli 160 SAP-kranaattia () ja 70 sirpalekranaattia tykkiä kohden. Lisäksi aluksen ilmatorjuntaa vahvistettiin lisäämällä yksi kahden naulan (1,8 kg) tykki ja kuusi Oerlikon 20 mm -ilmatorjuntatykkiä. Alukselle jäi ainoastaan yksi .303 tuuman (7,69 mm) Lewis-pikakivääri ilman jalustaa.


title: Ruskoperätapakulo

text: Ruskoperätapakulo ("Scytalopus femoralis") on eteläamerikkalainen varpuslintu, joka lumpattiin viideksi eri lajiksi vuonna 2005.


title: Ruskoperätapakulo

text: Ruskoperätapakulot elävät Perun Andeilla noin 42 700 neliökilometrin alalla.


title: Ruskoperätapakulo

text: Ruskoperätapakulo elää vuoristometsien alikasvoksessa.


title: Luettelo roomalaisista juhlapäivistä

text: Luettelo roomalaisista juhlapäivistä sisältää listan antiikin Rooman uskonnon juhlapäivistä.


title: Luettelo roomalaisista juhlapäivistä

text: "Feriae" oli yleisnimitys roomalaisten juhlapäiville. Näiden päivien sisältö oli uskonnollinen ja silloin vältettiin työntekoa, oikeus- ja riitajuttuja. Juhlia oli kahdenlaisia, yksityisiä ja julkisia. Yksityiset juhlat olivat yksittäisten perheiden viettämiä. Niitä kutsuttiinkin perheen sukunimen mukaan: "feriae Claudiae", "feriae Aemiliae" ja niin edelleen. Perhejuhlia vietettiin perheenjäsenten erilaisina merkkipäivinä, kuten syntymäpäivinä.


title: Luettelo roomalaisista juhlapäivistä

text:
Julkisina "feriae"-päivinä valtio järjesti ja kustansi juhlan. Tällaisia julkisia pyhäpäiviä oli kolmenlaisia:
1. "Stativae", jotka olivat jokavuotisia, viralliseen uskonnolliseen kalenteriin merkittyjä, aina samaan ajankohtaan osuvia pyhäpäiviä. Vain parittomina päivinä oli "stativae", sillä roomalaiset uskoivat parillisten päivien tuovan epäonnea.
2. "Conceptivae", jotka myös olivat jokavuotuisia pyhiä mutta joiden ajankohdan pappi tai virkamies kuulutti joka vuosi erikseen. Kuuluisin näistä oli Feriae Latinae, roomalaisten heimojen juhla.
3. "Imperativae", jotka olivat konsulin, preetorin tai diktaattorin julistamia, yksittäisiä ja epäsäännöllisin välein olevia juhlia. Näitä julistettiin esimerkiksi jumalien lepyttämiseksi tai voiton juhlimiseksi. Monesti ne kestivät useita päiviä. "Imperativae"-pyhäpäiviä saatettiin julistaa myös yksistään poliittisten vastustajien toiminnan hidastamiseksi tai estämiseksi.


title: Luettelo roomalaisista juhlapäivistä

text: Edellä mainittujen lisäksi roomalaisilla oli myös päiviä, jotka olivat "atri": huonoenteisiä, "mustia" päiviä. Näinä päivinä vältettiin lähes kaikkea toimintaa. "Mustat päivät" muotoutuivat ajan myötä; niitä olivat esimerkiksi roomalaisia kohdanneiden onnettomuuksien vuosipäivät.


title: Luettelo roomalaisista juhlapäivistä

text: Vuodesta 153 eaa. alkaen tätä päivää on pidetty uudenvuodenpäivänä. Juppiterille uhrattiin härkiä kiitokseksi suojeluksesta. Uudet konsulit astuivat virkaan.


title: Luettelo roomalaisista juhlapäivistä

text: "Compitalia". Maanviljelijät uhrasivat jonkin eläimen puhdistaakseen tilansa vuotta varten. Kaupungeissa uhrattiin risteyksissä ja juhlittiin kolme päivää.


title: Luettelo roomalaisista juhlapäivistä

text: "Parentalia". Sukulaisten haudoille vietiin kukkia, viiniä ja maitoa, jotta vainajat pysyisvät kylläisinä ja leppyneinä.


title: Luettelo roomalaisista juhlapäivistä

text: "Lupercalia". Muutama nuorukaisjoukko juoksi uhraamiensa vuohien vuotiin pukeutuneina kohti Palatium-kukkulaa piiskaten katsojia vuohennahan suikaleilla. Uskottiin, että iskun saanut nainen saisi pian lapsen.


title: Luettelo roomalaisista juhlapäivistä

text: "Caristia". Perheet kokoontuivat yhteen Parentalian lopuksi aterialle.


title: Luettelo roomalaisista juhlapäivistä

text: Ennen vuotta 153 eaa. pidettiin uudenvuodenpäivänä. Vestan temppelin tuli sytytettiin uudelleen. Salii-papit tanssivat 19 päivää.


title: Luettelo roomalaisista juhlapäivistä

text: "Anna Perenna". Eväsretkiä Tiber-joen rannoilla. Anna Perennan juhla. Jotkut uskoivat, että heillä oli yhtä monta elinvuotta kuin pikarillista, jotka he jaksoivat juoda viiniä


title: Luettelo roomalaisista juhlapäivistä

text: "Tubilustrium". Pyhät sotatorvet puhdistettiin Marsin kunniaksi. Sotaonnen tuoja.


title: Luettelo roomalaisista juhlapäivistä

text: "Ludi Megalenses". Kybelen kunniaksi pidetyt näytäntöpäivät.


title: Luettelo roomalaisista juhlapäivistä

text: "Ludi Ceriales". Cereksen, maanviljelyksen jumalattaren, kunniaksi pidetyt näytäntöpäivät.


title: Luettelo roomalaisista juhlapäivistä

text: "Parilia". Ensin lampaiden pesunpäivä, myöhemmin Rooman perustamispäivä. Heitettiin uhreja kokkoon ja hypittiin niiden yli. Juhlapäivä päättyi suureen ulkoilmajuhlaan.


title: Luettelo roomalaisista juhlapäivistä

text: "Floralia" tai "Ludi Florales". Keväänjumalatar Floran juhlapäivä. Koristauduttiin seppeleihin ja kukkiin.


title: Luettelo roomalaisista juhlapäivistä

text: "Vestalia". Naimisissa olevat naiset veivät Vestan temppeliin ruokauhreja. Leipureiden vapaapäivä.


title: Luettelo roomalaisista juhlapäivistä

text: "Fors Fortuna". Tärkeä vapaapäivä. Soudettiin Tiber-jokea pitkin katsomaan uhrimenoja Fortunalle. Loppupäivä huviretkiä.


title: Luettelo roomalaisista juhlapäivistä

text: "Ludi Apollinares". Tasavallan aikaan Apollolle järjestettyjä seremonioita, mutta keisariaikaan syy järjestää hupiesityksiä.


title: Luettelo roomalaisista juhlapäivistä

text: Metsästyksenjumalatar Dianan juhlapäivä. Orjilla vapaapäivä ja naisten hiustenpesupäivä.


title: Luettelo roomalaisista juhlapäivistä

text: "Ludi Romani". Näytäntö-, kilpa-ajo- ja näytelmäpäivät Juppiterin kunniaksi. 13. päivä uhrattiin lehmä.


title: Luettelo roomalaisista juhlapäivistä

text: "Ludi Plebeii". Näytäntö-, kilpa-ajo- ja näytelmäpäivät Juppiterin kunniaksi. 13. päivä virkamiehien ja senaattorien pidot.


title: Luettelo roomalaisista juhlapäivistä

text: "Bona Dean riitit". Naisten riitit. Miehillä ei ollut asiaa sinne.


title: Luettelo roomalaisista juhlapäivistä

text: "Saturnalia". Alkuun yhden päivän kestävä juhla, myöhemmin viikon kestävä. Alussa uhrattiin maanviljelyksenjumala Saturnukselle. Annettiin lahjoja. Isännät saattoivat vaihtaa yhdeksi päiväksi paikkaa orjien kanssa.


title: Luettelo roomalaisista juhlapäivistä

text: "Sol Invictuksen" syntymäpäivä.


title: Ramón Novarro

text: Ramón Novarro (alun perin José Ramón Gil Samaniego, 6. helmikuuta 1899 Durango, Meksiko – 30. lokakuuta 1968 Los Angeles, Yhdysvallat) oli meksikolainen näyttelijä, joka saavutti mainetta mykkäelokuvien ”latinorakastajana”.


title: Ramón Novarro

text: Novarron perhe muutti Yhdysvaltoihin vuonna 1913 pakoon Meksikon vallankumousta. Hän aloitti uransa pienissä rooleissa ja toimi laulavana tarjoilijana muutamien vuosien ajan. Hänen ystävänsä näyttelijä-ohjaaja Rex Ingram ja vaimonsa näyttelijätär Alice Terry, keksivät markkinoida häntä kilpailijana elokuvarakastajana tunnetulle Rudolph Valentinolle ja Ingram ehdotti häntä muuttamaan nimensä Novarroksi. Vuodesta 1923 lähtien hän alkoi esittää suurempia rooleja elokuvissa. Hänen ensimmäinen menestyksensä oli samana vuonna ilmestynyt "Scaramouche".


title: Ramón Novarro

text: Vuonna 1925 ilmestyi hänen uransa suurin menestys "Ben-Hur", jossa hän esitti nimiosan. Elokuva oli jo toinen versio Lew Wallacen alkuperäisestä romaanista. Novarron paljastavat asut olivat aikansa sensaatio ja hänet hyväksyttiin näyttelijöiden eliittiin. Valentinon kuoleman jälkeen vuonna 1926 hänestä tuli valkokankaan johtava latinonäyttelijä. Hän teki ensimmäisen ääniroolinsa vuonna 1929 elokuvassa "Luutnantti Huimapää" laulavana ranskalaisena sotilaana. Mainittavia rooleja oli myös Greta Garbon kanssa tehty "Mata Hari" vuodelta 1932.


title: Ramón Novarro

text: Kun Novarron sopimus MGM-studioiden kanssa lopulta umpeutui vuonna 1935, studio ei uusinut sitä. Novarro jatkoi edelleen näyttelijänä, mutta hänen tulonsa ja roolinsa eivät enää vastanneet hänen menestyksen vuosiaan. Kaikesta huolimatta Novarro oli onnistunut tienaamaan urallaan niin paljon rahaa, että pystyi jatkamaan mukavaa elämäntyyliään.


title: Ramón Novarro

text: Novarrolle tuotti ongelmia koko hänen uransa ajan katolilaisen uskon ja homoseksuaalisen suuntautumisen kanssa eläminen. MGM:n tuottaja Louis B. Mayer yritti toistuvasti saada hänet avioitumaan naisen kanssa, mutta Novarro kieltäytyi.


title: Ramón Novarro

text: Novarro murhattiin raa’asti vuonna 1968. Murhaajia olivat veljekset Paul ja Tom Ferguson, jotka hän oli palkannut harrastamaan seksiä kanssaan. Veljekset uskoivat, että Novarron kotiin oli kätketty suuri summa rahaa. He kiduttivat Novarroa pitkään saadakseen selville rahojen kätköpaikan, mutta lopulta lähtivät paikalta. Novarro kuoli tukehduttuaan omaan vereensä.


title: Ramón Novarro

text: Novarro on haudattu Calvaryn hautausmaalle Los Angelesiin. Hänellä on tähti Hollywood Walk of Famella.


title: Sam Hamm

text: Sam Hamm (s. 19. marraskuuta 1955) on yhdysvaltalainen elokuva- ja sarjakuvakäsikirjoittaja, jonka tunnetuimpia töitä on Tim Burtonin "Batman"-elokuvan käsikirjoitus. Elokuvan takia DC Comics pyysi häntä käsikirjoittamaan "Batman"-sarjakuvan ja tuloksena oli tarina "Batman: Blind Justice". Tarinassa esiteltiin Batmanin opettaja Henri Ducard, joka myöhemmin esiintyi elokuvassa "Batman Begins".


title: Sam Hamm

text: Hamm on tehnyt myös monia tunnettujen elokuvien käsikirjoituksia, joita ei ole käytetty lopullisessa versiossa. Näitä ovat muun muassa "Batman – paluun", "Apinoiden planeetan" ja "Watchmenin" käsikirjoitukset.


title: Jatko-osa

text: Jatko-osa on elokuvan, kirjan tai jonkin muun fiktiivisen tarinan osa, joka jatkaa ajallisesti edellisen tarinan jälkeisistä tapahtumista. Useissa tapauksissa jatko-osa jatkaa tarinaa samoilla hahmoilla ja samoissa paikoissa, mutta uudella tarinalla. Jatko-osat saattavat johtaa sarjaan elokuvia tai kirjoja, jolloin yhdellä tarinalla saattaa olla useita jatko-osia.


title: Jatko-osa

text: Jotkut teokset voivat olla niin sanottuja hengellisiä jatko-osia jollekin edelliselle teokselle. Ne eivät jatka alkuperäisen teoksen tarinaa mutta sisältävät kuitenkin huomattavan määrän samankaltaisia piirteitä kuin mitä alkuperäisteoksessa esiintyi.


title: John Higgins (sarjakuvapiirtäjä)

text: John Higgins (s. 1949) on brittiläinen sarjakuvapiirtäjä ja käsikirjoittaja, joka tunnetaan varsinkin työstään englantilaisen "2000 AD" -sarjakuvalehden parissa. Hän on tullut tunnetuksi myös värittäjänä, sillä saralla hänen merkittävin saavutuksensa on ollut Alan Mooren ja Dave Gibbonsin "Vartijat"-sarjakuvaromaanin väritystyö.


title: John Romita Jr.

text: John Salvatore Romita Jr. (s. 17. elokuuta 1956 New York, New York) on yhdysvaltalainen sarjakuvapiirtäjä, joka tunnetaan varsinkin työstään Marvel-kustantamon parissa. Hän on työskennellyt kustantamolle jo vuodesta 1977 lähtien ja keksinyt useita tunnettuja hahmoja. Marvel-sarjakuvien fanit käyttävät hänestä usein lyhennettä JRJR. Hän voitti Eisner-palkinnon vuonna 2002.


title: John Romita Jr.

text: 5/1998, 7-8/1998, 12-13/1998, 13/1999, 1/2000, 4-10/2000, 12/2000, 1/2001, 4/2001, 8/2001, 10-12/2001


title: Béla II

text: Béla II Sokea oli Unkarin kuningas vuosina 1131–1141. Hänen setänsä, kuningas Kálmán, oli määrännyt Bélan ja tämän isän Almosin sokaistaviksi varmistaakseen oman poikansa Tapani II:n paikan valtaistuimella. Tapani kuoli lapsettomana, ja ennen kuolemaansa hän nimesi Bélan seuraajakseen. Bélan vaimo Jelena oli serbialaisen Raškan valtakunnan prinsessa. Bélan hallituskaudella Unkarin ja Raškan väliset suhteet olivatkin lämpimät.


title: Keenan Macwilliam

text:
Keenan Macwilliam (s. 26. joulukuuta 1989, Toronto, Ontario, Kanada) on kanadalainen näyttelijä ja laulaja, joka on esiintynyt muun muassa televisiosarjassa Tallijengi.
Hän esitti Tallijengissä (Saddle Club) Carole Hansonia. Hän on esiintynyt myös lyhytelokuvassa The Best Girl, jossa hän näytteli isänsä salasuhteesta tietoista kymmenvuotiasta Alicea. Nykyään hän toimii mediasuunnittelijana VICE Mediassa.


title: HMS Despatch

text: HMS Despatch tai Dispatch on ollut seitsemäntoista Britannian Kuninkaallisen laivaston aluksen nimenä.


title: Traakkipuut

text: Traakkipuut eli lohikäärmepuut ("Dracaena") ovat noin 40 puu- ja pensasmaista lajia sisältävä kasvisuku. Se kuuluu APG III -luokittelun mukaan parsakasvien ("Asparagaceae") heimon alaheimoon "Nolinoideae". Palmujen ja liljojen tapaan traakkipuut ovat yksisirkkaisia kasveja.


title: Traakkipuut

text: Suvun tieteellinen nimi "Dracaena" on johdettu muinaiskreikkalaisesta naispuolista lohikäärmettä tarkoittavasta sanasta δράκαινα – "drakaina". Suurin osa lajeista on kotoisin Afrikasta, muutama eteläisestä Aasiasta ja yksi trooppisesta Keski-Amerikasta. Osa suvun lajeista on suosittuja huonekasveja. Suvun "Pleomele" lajit luetaan nykyään yleisesti traakkipuihin kuuluviksi.


title: Traakkipuut

text: Teneriffan saarella kasvaa traakkipuu jonka korkeus on 23,5 metriä ja ympärysmitta 14 metriä.


title: Rachel Zoe

text: Rachel Zoe (oik. Rachel Zoe Rosenzweig, 1. syyskuuta 1971, New York) on yhdysvaltalainen stylisti ja muotivaikuttaja, joka tunnetaan useiden julkisuuden henkilöiden pukeutumisneuvojana, sekä yhteistyöstään eri muotitalojen, kauneusalan yritysten, mainostoimistojen ja aikakauslehtien kanssa. Vuonna 2008 alkoi tositelevisiosarja nimeltä "The Rachel Zoe Project".


title: Rachel Zoe

text: Zoe kasvoi Millburnissa New Jerseyssä. Hän valmistui George Washington Universitysta vuonna 1993."The Rachel Zoe Project" on Bravon tuottama tositelevisiosarja, joka keskittyy Zoen elämäntyyliin muodin maailmassa. Kamerat seuraavat Zoea asiakastapaamisiin, muotisuunnittelijapalavereihin, kauppoihin ja muotinäytöksiin. Sarja myös seuraa Zoen elämää avustajiensa sekä aviomiehensä Rodger Bermanin kanssa.


title: Magnus Arvidsson

text: Magnus Arvidsson (s. 20. helmikuuta 1983 Ramdala, Ruotsi) on ruotsalainen entinen keihäänheittäjä. Hänen ennätyksensä on 85,75, jonka Arvidsson heitti Osakassa 5. toukokuuta 2007.


title: Magnus Arvidsson

text: Göteborgissa EM-kilpailuissa 2006 Arvidsson oli kymmenes tuloksella 78,53. Sama sijoitus tuli myös seuraavan vuoden Osakan MM-kilpailuista parhaan heiton kantaessa tällä kertaa 81,98. Pekingin olympialaisissa Arvidssonin sijoitus oli 11:s (80,16).


title: Magnus Arvidsson

text: Arvidsson voitti oman ryhmänsä Euroopan talviheittocupissa 2007. Samana vuonna hän oli kolmas tuloksella 83,37.


title: Magnus Arvidsson

text: Uransa lopettamisesta Arvidsson kertoi huhtikuussa 2011. Syynä lopettamiseen oli muun muassa motivaation puute.


title: Pietro Rizzo

text: Pietro Rizzo (s.1973) on erityisesti oopperaan keskittynyt italialainen kapellimestari.


title: Pietro Rizzo

text: Pietro Rizzo on opiskellut viulunsoittoa Roomassa, Sienassa ja Dallasin yliopistossa. Orkesterinjohtoa hän opiskeli myös Dallasissa sekä Sibelius-Akatemian kapellimestariluokalla 1997–2000 opettajinaan Leif Segerstam ja Jorma Panula.


title: Pietro Rizzo

text: Vuodesta 2003 alkaen Rizzo on ollut Essenin oopperan kapellimestari ja vuodesta 2006 alkaen Göteborgin oopperan ylikapellimestari. Hän on vieraillut myös muun muassa Wienin Volkoperissa, Bernin ja Braunschweigin oopperoissa, Berliinin Deutsche Operissa ja Tel Avivin Israeli Operassa. Vuonna 2009 Rizzo debytoi New Yorkin Metropolitan-oopperassa.


title: Pietro Rizzo

text: Rizzo on johtanut muun muassa useita suomalaisia, saksalaisia ja italialaisia sinfoniaorkestereita. Suomen Kansallisoopperassa hän on johtanut lukuisissa eri produktioissa, lisäksi hän on vieraillut Savonlinnan Oopperajuhlilla ja Tampereen ja Vaasan oopperoissa.


title: Pietro Rizzo

text: Rizzo on myös pitänyt mestarikursseja italialaisesta oopperasta ja työskentelee säännöllisesti Galician nuoriso-orkesterin kanssa La Coruñassa.


title: John Hawkins

text: Sir, amiraali John Hawkins (kirjoitetaan myös John Hawkyns; 1532 Plymouth, Britannia – 12. marraskuuta 1595 Puerto Rico) oli englantilainen laivanrakentaja, merenkulkuvirkamies ja komentajakapteeni sekä kauppias, navigaattori ja orjakauppias. Laivaston varainhoitajana hän kunnostutti vanhoja laivoja ja oli mukana suunnittelemassa nopeampia aluksia, jotka pitivät puoliaan Espanjan Voittamattomalle armadalle vuonna 1588. Myöhemmin hän suunnitteli saarron, jolla estettiin espanjalaisten aarrelaivojen kulku. Hän oli 1500-luvun Englannin merkittävimpiä merisotilaita ja Elisabetin ajan Englannin laivaston pääsuunnittelija. Taistelussa, jossa Voittamaton armada hävisi 1588, Hawkins palveli vara-amiraalina, ja hänet aateloitiin saavutuksistaan.


title: John Hawkins

text: Francis Drake oli hänen serkkunsa.


title: Purohopeatäplä

text: Purohopeatäplä ("Boloria thore") on täpläperhosten heimoon kuuluva keskikokoinen päiväperhonen. Suomessa se on rauhoitettu luonnonsuojeluasetuksella Kainuun ja Pohjois-Pohjanmaan maakuntien eteläpuolella.


title: Purohopeatäplä

text: Purohopeatäplän siipien kärkiväli on noin 36–47 mm. Naaraat ovat keskimäärin koiraita kookkaampia. Siipien yläpinnat ovat oranssit, mutta vahvasti mustakehnäiset. Siipien poikki kulkee mutkitellen mustanruskea poikkijuova ja niillä on runsaasti mustanruskeita täpliä. Myös siipisuonet erottuvat mustanruskeina viiruina. Etenkin siipien tyviosa on usein lähes täysin musta ja takasiiven ulkoreunassa mustanruskeat täplät ovat sulautuneet yhtenäiseksi poikkijuovaksi. Takasiiven alapinnalla on leveä, siipisuonten katkoma tasaisen vaaleankeltainen poikkivyö ja siiven reunassa on rivi siniharmaita täpliä.


title: Purohopeatäplä

text: Pohjoisempana tavattavat yksilöt ovat siipiväliltään etelässä tavattavia pienempiä ja mustan värin määrä siipien yläpinnoilla on yleensä vähäisempi. Täplät ovat myös selvärajaisempia kuin eteläisillä yksilöillä. Takasiipien alapinnat eivät ole pohjoisilla yksilöillä yhtä kirkasväriset kuin etelämpänä.


title: Purohopeatäplä

text: Eri hopeatäplälajit muistuttavat paljon toisiaan, mutta purohopeatäplän kanssa erityisen samannäköinen on pursuhopeatäplä ("Boloria euphrosyne").


title: Purohopeatäplä

text: Purohopeatäplä esiintyy Fennoskandian pohjoisosissa (alalaji "Boloria thore borealis"), Alpeilla (alalaji "Boloria thore thore") ja laikuttaisesti Fennoskandian itäosista Venäjälle, Pohjois-Aasiaan ja Japaniin (useita alalajeja). Suomessa lajilla kaksi erillistä esiintymisaluetta, toinen Pohjois-Karjalassa ja toinen Lapissa.


title: Purohopeatäplä

text: Aikaisemman käsityksen mukaan pohjanpurohopeatäplä ("Boloria thore borealis") esiintyy pohjoisimmassa Lapissa, Enontekiön, Utsjoen sekä vuodesta 2001 alkaen myös Savukosken alueella ja etelänpurohopeatäplä ("Boloria thore thore") pienellä alueella Pohjois-Karjalan Tohmajärvellä. Kuitenkin nykyisin myös Tohmajärven populaation arvellaan kuuluvan alalajiin "B. t. borealis", sillä Pohjois-Karjalan ja Lapin esiintymien välillä on yhteys Venäjän puolella ja perhosten ulkonäkö muuttuu vaiheittain.


title: Purohopeatäplä

text: Suomessa perhoset lentävät yhtenä sukupolvena kesäkuun loppupuolelta heinäkuulle, Keski-Euroopassa toukokuusta elokuulle.


title: Purohopeatäplä

text: Pohjanpurohopeatäplän elinympäristöä ovat Fennoskandian vuori- ja tunturiseutujen koivuvyöhykkeen runsasruohoiset niityt ja purolehdot. Etelänpurohopeatäplä esiintyy Alpeilla 1 000–1 700 metrin korkeudessa ja Fennoskandiassa vaarojen alarinteiden rehevillä puoliavoimilla paikoilla ja purolehdoissa. Esiintyminen on huomattavan laikuttaista.


title: Purohopeatäplä

text: Suomessa Tohmajärven populaatio elää metsämaastossa ja purolehdoissa, Pohjois-Lapin populaatiot tunturiseuduilla kosteapohjaisissa rinnekoivikoissa. Vuonna 2001 löydetty esiintymä Savukosken Ainijärvellä rajoittuu reheviin puronvarsiin muutaman kilometrin matkalla. Perhoset lentävät matalalla ja käyvät ahkerasti kukilla. Suomessa lajin tapaa helpoimmin Enontekiön Kilpisjärvellä, Saanatunturin rinnekoivikoista.


title: Purohopeatäplä

text: Suomen lajien uhanalaisarvioinnissa 2010 purohopeatäplä on luokiteltu silmälläpidettäväksi (NT).


title: Purohopeatäplä

text: Suomessa purohopeatäplä on ollut rauhoitettujen lajien listalla vuodesta 1989 lähtien. Luonnonsuojeluasetuksen (160/1997) liitteessä 2 (24.9.2009/714) rauhoitetuksi oli merkitty alalaji etelänpurohopeatäplä ("Boloria thore thore"), mutta 1. heinäkuuta 2013 voimaantulleessa uudessa liitteessä 2 (19.6.2013/471) purohopeatäplä on alalajia mainitsematta rauhoitettu Pohjois-Pohjanmaan ja Kainuun maakuntien eteläpuolella. Yhden yksilön korvausarvoksi on määritelty 219 euroa.


title: Purohopeatäplä

text: Toukan ravintokasveja ovat orvokit ("Viola"), pohjoisessa erityisesti lapinorvokki ("Viola biflora").


title: Kokkolan yliopistokeskus

text: Kokkolan yliopistokeskus Chydenius () sijaitsee Kokkolassa ja on yksi Suomen kuudesta yliopistokeskuksesta. Toiminnallisesti Kokkolan yliopistokeskus on Jyväskylän, Oulun ja Vaasan yliopistojen yhteinen yksikkö. Hallinnollisesti Kokkolan yliopistokeskus Chydenius on Jyväskylän yliopiston alainen yksikkö.


title: Kokkolan yliopistokeskus

text: Yliopistokeskuksen edeltäjiä ovat 1965 perustettu Keski-Pohjanmaan korkeakouluyhdistys sekä 1977 perustettu Chydenius-Instituutti. Jyväskylän yliopisto perusti Kokkolaan vuonna 1985 Keski-Pohjanmaan täydennyskoulutusyksikön, joka järjesti avointa yliopisto-opetusta, ammatillista täydennyskoulutusta ja opettajien poikkeuskoulutusta. Kannatusyhdistyksen ylläpitämä Chydenius-Instituutti-niminen tutkimuslaitos liitettiin Jyväskylän yliopistoon vuonna 1991. Yhdistetyn yksikön nimeksi tuli Jyväskylän yliopiston Chydenius-instituutti. Vuonna 1997 Chydenius-instituutti irtosi Jyväskylän yliopiston täydennyskoulutuskeskuksen alaisuudesta yliopiston erillislaitokseksi ja vuonna 2004 Chydenius-instituutista tuli yliopistokeskus.


title: Kokkolan yliopistokeskus

text: Yliopistokeskuksen uudet tilat valmistuivat vuonna 2007 Kokkolan Torkinmäen kampusalueelle Eteläväylän (VT8) läheisyyteen. Samana vuonna "Chydenius-instituutti - Kokkolan yliopistokeskus" muutti nimensä "Kokkolan yliopistokeskus Chydeniukseksi".


title: Kokkolan yliopistokeskus

text: Koulutusta ja tutkimusta järjestetään seuraavilla aloilla, suluissa järjestävä(t) yliopisto(t).


title: Kokkolan yliopistokeskus

text: Kokkolan yliopistokeskus Chydenius järjestää maisterin tutkintoon johtavaa koulutusta, avointa yliopisto-opetusta ja täydennyskoulutusta. Maisterin tutkinto on mahdollista suorittaa kasvatustieteessä (luokanopettajien aikuiskoulutus), sosiaalityössä, tietotekniikassa ja kemiassa. Kaikki maisteriopinnot ovat aikuisopintoja, joihin hakemiseksi edellytetään aiempia opintoja esimerkiksi avoimessa yliopistossa tai ammattikorkeakoulussa. Luokanopettajien aikuiskoulutukseen hakevilta vaaditaan myös työkokemusta. Kemian alan tutkinto suoritetaan Oulun yliopistoon, muut Jyväskylän yliopistoon. Suunnitteilla on myös kauppatieteen maisteriopinnot yhteistyössä Vaasan yliopiston kanssa.


title: Kokkolan yliopistokeskus

text: Täydennyskoulutusta on tarjolla opetus- ja kasvatusalan henkilöstölle sekä yritysten ja julkishallinnon organisaatioiden esimiestehtävissä toimiville. Avoin yliopisto järjestää opintoja Jyväskylän yliopistossa edustettuina olevilla tieteenaloilla. Yliopistokeskus järjestää avointa yliopisto-opetusta myös Vaasassa ja Ylivieskassa sekä yhteistyöoppilaitosten välityksellä muualla Keski-Pohjanmaalla. Yliopistokeskuksen kanssa samoissa tiloissa toimiva Keski-Pohjanmaan kesäyliopisto tuo Kokkolaan Oulun ja Vaasan yliopistojen opintoja avoimena yliopisto-opetuksena.


title: Kokkolan yliopistokeskus

text: Yliopistokeskuksen edeltäjä Chydenius-Instituutti harjoitti alue- ja yhteiskuntatutkimusta. Ala on edelleenkin edustettuna yliopistokeskuksen tutkimustoiminnassa liitettynä kauppatieteelliseen alaan. Uudempia tutkimusaloja ovat kasvatustiede, tietotekniikka, sosiaalityö, kauppatieteet, terveystieteet ja soveltava kemia. Pääosa tutkimushankkeista toteutetaan projektimuotoisesti ulkoisella rahoituksella. Kasvatustieteellinen tutkimus liittyy läheisesti luokanopettajakoulutuksen kehittämiseen. Yliopistokeskuksen yhteydessä järjestetään myös jatko-opintoseminaareja tohtorin tutkintoon tähtääville kasvatustieteen, yhteiskuntatieteiden, tietotekniikan ja kemian aloilla.


title: Uladzimir Kazlou

text: Uladzimir Kazlou (s. 20. huhtikuuta 1985) on valkovenäläinen keihäänheittäjä. Hänen ennätyksensä on 28. elokuuta 2008 Pekingin olympialaisissa heitetty 82,06 m.


title: Uladzimir Kazlou

text: Arvokilpailuissa Kazlou on parhaimmillaan sijoittunut kahdeksanneksi Pekingin olympialaisissa 2008. Berliinin MM-kilpailuissa 2009, Barcelonan EM-kilpailuissa 2010 ja Lontoon olympialaisissa 2012 hän karsiutui.


title: Sōichirō Honda

text: Sōichirō Honda (, 17. marraskuuta 1906 – 5. elokuuta 1991) oli japanilainen insinööri, teollisuudenharjoittaja ja Honda-yhtiön perustaja.


title: Sōichirō Honda

text: Hänen isänsä oli seppä ja äitinsä kutoja. Kun polkupyörien suosio kasvoi, isä perusti polkupyöräkorjaamon ja -kaupan. Lopetellessaan keskikoulua 15-vuotias Sōichirō Honda näki polkupyörälehdessä mainostettavan Art Shokain autokorjaamoa, jonne hän haki ja pääsi harjoittelijaksi. Art Shokailla hän sai perustiedot auto- ja moottoripyöräasioista, jotka olivat tärkeitä hänen myöhemmällä urallaan. Hän sai perustaa oman haarakonttorin 21-vuotiaana. Hän harrasti myös moottoriurheilua, mutta lopetti sen onnettomuuden jälkeen vaimonsa pyynnöstä.


title: Sōichirō Honda

text: Toisen maailmansodan aikana Sōichirō Honda valmisti osia lentokoneisiin, ja vuonna 1948 hän perusti Honda Motor Companyn. Vuoteen 1959 mennessä siitä kasvoi maailman johtava moottoripyörien valmistaja. Yritys alkoi valmistaa autoja vuonna 1963.


title: Sōichirō Honda

text: Honda johti perustamaansa yritystä vuoteen 1973 asti ja toimi myöhemminkin sen korkeana neuvonantajana. People-lehti listasi hänet vuonna 1980 ”vuoden 25 kiehtovimman ihmisen joukkoon”, kutsuen häntä ”Japanin Henry Fordiksi”.


title: Tombalin alue

text: Tombalin alue () on Guinea-Bissaun eteläosassa sijaitseva rannikkomaakunta, jossa vuoden 2009 väestönlaskennan mukaan asui 102 482 ihmistä.


title: Tombalin alue

text:
Alue rajoittuu lounaassa Atlantin valtamereen ja eteläkaakossa Guinean valtioon. Idässä on yhteinen raja Gabún alueen kanssa. Tombalin pohjoispuolella sijaitsevat Bafatán ja Quinaran alueet.
Alueen hallinnollinen keskus on pieni Catión kaupunki. Sieltä on (satelliittikuvan perusteella) linnuntietä yli 70, vesitse yli 100 ja maanteitse noin 280 kilometriä pääkaupunki Bissauhun. Tombalin alue jakaantuu hallinnollisesti viiteen osa-alueeseen eli sektoriin, jotka ovat Catió, Komo, Bedanda, Cacine ja Quebo. Suurimmat etniset ryhmät ovat balantet (46,9 %), fulbet (20,9 %), nalut (11,6 %) ja biafadat (5,7 %). Lentokenttiä on ainakin Catión itäpuolella (Cufar) ja Quebon kaupungissa alueen itäosassa.


title: Tombalin alue

text: Tombalin alueelle suunnitellaan Cantanhezin metsän kansallispuiston perustamista.


title: Paikannimi

text: Paikannimi eli toponyymi on erisnimi, joka tarkoittaa tiettyä maanpinnan kohtaa, aluetta, asumusta tai muuta paikkaa.


title: Paikannimi

text: Perinteisesti paikannimiä on eri tieteenaloista tutkittu erityisesti kieliteteessä. Siellä ne ovat nimistöntutkimuksen eräs tärkeä kohde henkilönnimien ohella. Suomalaisista kielitieteilijöistä paikannimiä ovat Suomessa tutkineet suomenkielisen paikannimistön osalta muiden muassa Eero Kiviniemi ja ruotsinkielisten alueitten osalta Lars Huldén. Suomalaisista historiantutkijoista paikannimitutkimuksen menetelmiä ovat systemaattisesti hyödyntäneet esimerkiksi Jouko Vahtola ja Saulo Kepsu.


title: Paikannimi

text: Maantieteessä paikannimien tutkimus eli toponymia voidaan lukea myös osaksi kielimaantiedettä eli geolingvistiikkaa. Suomessa paikannimiä maantieellisestä näkökulmasta ovat tutkineet muiden muassa Väinö Tanner ja Karl Nickul Lapissa ja Petsamossa.


title: Rob Brydon

text: Rob Brydon (s. 3. toukokuuta 1965 Baglan, Wales) on walesilainen koomikko ja näyttelijä. Hän aloitti uransa esiintyjänä lukemalla radiossa ohjelmakuulutuksia ja toimimalla BBC Radio Walesilla DJ:nä.


title: Rob Brydon

text: Brydon on tehnyt paljon yhteistyötä Steve Cooganin kanssa, ja hän on esiintynyt muun muassa elokuvissa "24 Hour Party People" (2002) ja "" (2006).


title: Stretch

text: Randy Walker (8. huhtikuuta 1968 − 30. marraskuuta 1995), joka tunnettiin paremmin nimellä Stretch oli yhdysvaltalainen rap-artisti ja tuottaja New Yorkista. Walker näytteli elokuvissa "Juice", "Who's the Man?" sekä "Bullet" ja esiintyi myöhemmin Above the Rim -elokuvan soundtrackillä. Walker kuitenkin tunnetaan parhaiten hänen läheisistä väleistä ja yhteistöistä edesmenneen rap-artisti Tupac Shakurin kanssa 1990-luvulla.


title: Stretch

text: Walker kuului rap-ryhmä Live Squadiin. Ryhmä pääsi Tommy Boy Recordsin palkkalistoille vuonna 1991. Samoihin aikoihin hän teki ensiesiintymisensä Tupac Shakurin ensimmäisellä albumilla 2Pacalypse Now ja jatkoi yhteistyötä Shakurin kanssa myös kahdella seuraavalla albumilla niin tuottajan kuin räppärinkin roolissa.


title: Stretch

text: Walker murhattiin teloitustyyliin 30. marraskuuta 1995 Queensissa, New Yorkissa. Kun Walker oli pudottanut hänen tyttärensä pois auton kyydistä, kolme miestä ajoi hänen vierelleen ja ampui häntä kahdesti selkään. Walkerin auto osui ensin puuhun, jonka jälkeen auto osui parkkeerattuun autoon kunnes lensi katolleen. Ronald "Tenad" Washington oli epäiltynä Walkerin ampumisesta. Washington vangittiin vuosia myöhemmin avunannosta Run-D.M.C.:n Jam Master Jayn murhaan.


title: Kinonit

text: Kinonit ovat orgaanisen kemian yhdisteryhmä. Kinonit ovat sellaisia dioksoyhdisteitä, joissa oksoryhmät sijaitsevat sellaisessa kuusirenkaassa, joka sisältää kaksi kaksoissidosta.


title: Kinonit

text: Kinonit käyttäytyvät tyydyttymättömien ketonien tavoin. Reaktiot ovat C=C-C=O -ryhmän 1,4-additioita, C=C-ryhmän 1,2-additioita ja karbonyyliryhmän additioita.


title: Ilma (nimi)

text: Ilma on 1800-luvun lopulla käyttöön tullut suomalainen naisen etunimi. Se on luontoaiheinen nimi, jonka lähtökohtana on suomen kielen sana ilma. Almanakkaan nimi otettiin vuonna 1908, ja nimipäivä on 26. elokuuta. Nimen muunnelmia ovat myös Ilmi ja Ilmatar.


title: Ilma (nimi)

text: Elokuuhun 2017 mennessä nimi Ilma on annettu 2284 henkilölle, jotka kaikki ovat naisia. Suurin osa heistä on 1900-luvun alkupuolella syntyneitä.


title: Ilmi

text: Ilmi on 1800-luvun lopulla käyttöön tullut suomalainen naisen etunimi. Se on luontoaiheinen nimi, jonka lähtökohtana on suomen kielen sana "ilma". Almanakkaan nimi otettiin vuonna 1929, ja nimipäivä on 26. elokuuta.


title: Ilmi

text: Elokuuhun 2017 mennessä nimi Ilmi oli annettu 3 545 naiselle ja parillekymmenelle miehelle. Suurin osa heistä on 1900-luvun alkupuolella syntyneitä.


title: Ilmatar (nimi)

text: Ilmatar on suomalainen naisen etunimi, jonka aiheena ovat olleet kansantarujen ja Kalevalan ilmattaret. Ilmattaren nimipäivä on 26. elokuuta.


title: Ilmatar (nimi)

text: Elokuuhun 2017 mennessä nimi Ilmatar on annettu noin 240 naiselle.


title: Ilma (täsmennyssivu)

text: Ilma voi tarkoittaa seuraavia:


title: Stefan Gimpl

text: Stefan Gimpl (31. lokakuuta 1979 Leogang, Itävalta) on itävaltalainen lumilautailun ammattilainen. Hänen erikoilajinsa on big air, ja hän on toistaiseksi ainoa joka on voittanut Air & Style -kilpailun kolme kertaa peräkkäin.


title: Stefan Gimpl

text: Gimpl voitti 2006 ensimmäisen big air -kultamitalinsa, ja seuraavan 2008, jolloin hän voitti kolme kultaa peräkkäin. Hän on voittanut useita big air -mitaleita eri paikoissa järjestetyissä kilpailuissa. Viiteen vuoteen ensimmäisen kerran hän voitti kilpailun Amerikan mantereella Quebecissä.


title: Stefan Gimpl

text: Gimpl on harrastanut lumilautailua vuodesta 1992. Lumilautailun lisäksi hän harrastaa golfia, tennistä ja valokuvausta.


title: Kuningas Sarvipää

text: Kuningas Sarvipää () on hahmo Lloyd Alexanderin fantasiakirjasarjassa "Prydainin kronikka" ja siihen perustuvassa Disney-elokuvassa "Hiidenpata". Kuningas Sarvipää on kirjassa paha mies, joka tottelee pimeyden ruhtinasta Arawnia. Hänet tunnistaa pääkallo-naamiosta, josta lähtee isot sarvet.


title: Kuningas Sarvipää

text: Disneyn elokuvasovituksessa hahmon suomenkielisenä nimenä on Hornansarvi, ja hän on kokonaan luurankomies, jolla on neljä sarvea päässään. Hän yrittää löytää mystisen Hiidenpadan, jonka avulla hän voisi herättää kuolleiden armeijan ja kasvattamaan valtaansa. "Hiidenpata"-elokuvassa hahmon alkuperäisenä äänenä toimii John Hurt ja suomenkielisenä Heikki Sankari.


title: Laterna magica

text: Laterna magica voi viitata seuraaviin


title: Neal Boortz

text: Neal Boortz (s. 6. huhtikuuta 1945 Bryn Mawr, Pennsylvania) on yhdysvaltalainen radiojuontaja ja poliittinen kommentaattori. Vuonna 1969 Atlantassa, Georgiassa alkanutta "The Neal Boortz Show'ta" alettiin syndikoida 1999. Sitä voi nykyään kuunnella eri puolilla Yhdysvaltoja.


title: Neal Boortz

text: Aikaisemmin republikaaniseen puolueeseen kuulunut Boortz liittyi libertaaripuolueeseen vuonna 2002. Radiotyönsä ohessa hän on kirjoittanut useita kirjoja, jotka käsittelevät muun muassa Yhdysvaltain veropolitiikkaa. Boortz nimettiin Radio Hall of Fameen vuonna 2009.


title: Vanadiinidioksidi

text: Vanadiinidioksidi (VO) on yksi vanadiinin oksideista. Yhdisteessä vanadiinin hapetusluku on +IV. Muita vanadiinin oksideita ovat divanadiinitrioksidi (VO) ja divanadiinipentoksidi (VO).


title: Vanadiinidioksidi

text: Huoneenlämpötilassa vanadiinidioksidi on rakenteeltaan samankaltainen kuin rutiilimineraali. Se on kuitenkin hieman vääristynyt niin, että vanadiiniatomit ovat lähempänä toisiaan kuin titaaniatomit rutiilissa. Rakenteessa vanadiiatomien välillä on sidoksia.. Vanadiinidioksidin rakenne kuitenkin muuttuu 68 °C:n lämpötilassa. Vanadiiniatomien valiset sidokset katkeavat ja materiaalin ominaisuudet muuttuvat. Vanadiinidioksidi on alle 68 °C:n lämpötilassa puolijohde ja muuttuu kuumennettaessa johteeksi, jolloin sen resistiivisyys pienenee yhteen miljoonasosaan alkuperäisestä.


title: Vanadiinidioksidi

text: Kun divanadiinipentoksidia kuumennetaan suhteellisen heikkojen pelkistimien kuten hiilimonoksidin, rikkidioksidin tai oksaalihapon kanssa, muodostuu vanadiinidioksidia. Yhdistettä voidaan valmistaa myös vanadiinioksitrikloridista, vanadyyliasetyyliasetonaatista tai vanadiinitri-isobutoksidista.


title: Vanadiinidioksidi

text: Korkeissa lämpötiloissa vedyn, hiilen tai hiilidioksidin kanssa vanadiinidioksidi muodostaa muita vanadiinin oksideita, joiden yleinen kaava on VO. Yhdiste liukenee happoihin muodostaen vanadyyliyhdisteitä ja emäksiin muodostaen vanadaatti-ioneita.


title: Vanadiinidioksidi

text: Vanadiinidioksidista voidaan valmistaa hyvä johde lämmittämällä sitä tai kohdistamalla siihen vahva magneettikenttä. Tätä ominaisuutta voidaan hyödyntää elektroniikassa muun muassa erilaisissa kytkimissä ja antureissa. Elektroniikan sovellutuksissa yhdisteestä tehdään ohut kalvo laserstäeiden avulla.


title: Vanadiinidioksidi

text: Vanadiinidioksidia ja 1,9 % volframia käytetään valmistettaessa lämpösäteilyn läpipääsyä sääteleviä ikkunoita. Kun huoneenlämpötila on alle 29 °C ikkuna päästää läpi suurimman osan infrapunasäteilystä. lämpötilan noustessa tämän yli vanadiinidioksidi-ikkuna heijastaa osan säteilystä takaisin. Ikkunan haittapuolena on sen kellanvihreä väri.


title: Veli-Pekka

text: Veli-Pekka on suomalainen miehen yhdysnimi. Tunnettuja Veli-Pekkoja:


title: Laterna Magica (kirja)

text:
Laterna Magica on Ingmar Bergmanin omaelämäkerrallinen teos joka ilmestyi 1987. teoksen on suomentanut Heikki Eskelinen.
Teos on saanut nimensä diaprojektorin edeltäjästä taikalyhdystä eli laterna magicasta, jollaisen Bergman sai lapsena ja joka oli yksi hänen uranvalintaansa vaikuttaneista tekijöistä.


title: Laterna Magica (kirja)

text: Kirjassa on kuvauksia sekalaisessa järjestyksessä Bergmanin elämästä lapsuudesta elokuva- ja teatteriohjaajaksi saakka. Se on käännetty liki 30 kielelle ja on antanut vaikutteita muun muassa Kaija Saariaholle, joka sävelsi saman nimisen sävellyksen.


title: Laterna Magica (kirja)

text: Vuonna 2009 "Laterna Magica" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Laterna Magica (galleria)

text: Pekareilla on yhä Lemillä kesäisin toimiva antikvariaatti Taikalyhty. Aapo Pekari sai Lemin kotiseutuyhdistyksen vuoden 2014 Kotiseututeko-palkinnon. Perusteluissa mainitaan, että Pekari on toiminnallaan ilahduttanut niin kotimaisia kuin ulkomaisiakin Lemillä kävijöitä.


title: Julija Novikova

text: Julija Novikova (, o.s. Sjedina , s. 9. marraskuuta 1980) on venäläinen suunnistaja. Seuratasolla hän edustaa Deltaa.


title: Julija Novikova

text: Olomoucin MM-kilpailuissa 2008 Novikova voitti viestihopeaa joukkuetovereinaan Galina Vinogradova ja Tatjana Rjabkina. Hänen paras henkilökohtainen MM-sijoituksensa on Aichin MM-kilpailuiden 2005 pitkän matkan yhdeksäs sija. Kaohsiungin World Gameseissa 2009 hän voitti kultaa sekaviestistä Dmitri Tsvetkovin, Andrei Hramovin ja Galina Vinogradovan kanssa.


title: Julija Novikova

text: Hänen miehensä Valentin Novikov on suunnistuksen maailmanmestari.


title: Hallinta

text: Hallinta tarkoittaa ulkopuolisten havaittavissa olevaa määräämisvaltaa irtaimeen tai kiinteään esineeseen tai oikeuteen. Se ei ole vain passiivinen tila, vaan se ilmenee haltijan esineeseen kohdistamana hoitamisena, käyttämisenä, säilyttämisenä tai muunlaisena hallinnoimisena. Joskus hallinta on osoitettavissa vain pitkän tarkastelujakson perusteella, kuten esimerkiksi ulkosaaren ollessa tarkastelun kohteena. Hallinnan käyttäjänä on ihminen tai oikeushenkilö.


title: Hallinta

text: Hallinnan ilmenemismuoto riippuu hallinnan kohteesta ja hallinnan perusteesta. Irtaimen esineen ja kiinteistön hallinta ovat varsin erilaisia ilmiöitä. Esine voi olla omistajanhallinnassa silloinkin, kun toinen hallitsee sitä rajoitetun esineoikeuden perusteella. Pohjoismaisessa oikeuskirjallisuudessa on luovuttu yhtenäisestä hallinnan käsitteestä.


title: Hallinta

text: Hallinta voi syntyä yhdessä omistusoikeuden kanssa (omistajanhallinta) tai omistaja voi luovuttaa sen toiselle sopimuksella (esimerkiksi vuokraoikeus) tai se syntyy yksipuolisella haltuunotolla (esimerkiksi valtauksella). Rasiteoikeushallinta syntyy, kun maanmittaustoimituksessa perustetaan toisen tilan hyväksi oikeus tiehen. Hallinta voi sisältyä myös panttioikeuteen tai käyttöoikeuteen. Joskus hallinta on oikeudetonta, kuten varkaan tai vuokraoikeutensa menettäneen vuokralaisen ollessa haltijana. Tällöin hallinnan palauttaminen siihen oikeutetun hallintaan tapahtuu tavallisesti viranomaisen avulla. Omankädenoikeuden käyttäminen on kiellettyä, paitsi omansa takaisinottaminen tuntemattomalta henkilöltä tai rikoksentekijältä verekseltään.


title: Hallinta

text: Hallinnan oikeudellinen merkitys on tärkeintä esineoikeudessa, erityisesti irtaimistoesineiden kohdalla. Sen merkitys on vähäisempää kiinteistöoikeudessa, jossa oikeudelliset vaikutukset liittyvät kirjoihinmerkitsemiseen, kuten lainhuudon tai kiinnityksen kohdalla. Kiinteistö asetetaan pantiksi kiinnittämällä, mutta irtaimen esineen panttioikeus edellyttää hallinnan luovutusta velkojalle.


title: Hallinta

text: Hallinnan käsitteeseen liittyy läheisesti traditio eli sopimukseen perustuva hallinnan siirto. Sillä on huomattava oikeudellinen merkitys irtainten esineiden vaihdantakollisiossa. Traditiossa luovuttajan määräämisvalta esineeseen lakkaa ja luovutuksensaajan valta siihen alkaa. Esineeseen voi olla valtasuhde, vaikka se ei ole välittömästi hallussa. Siksi esineen sijainti ei välttämättä muutu traditiossa.


title: Oikeusaste

text: Oikeusaste eli instanssi tarkoittaa jonkin tuomioistuimen asemaa verrattuna sen alapuolella tai yläpuolella oleviin tuomioistuimiin, jotka käsittelevät samaa oikeusriitaa.


title: Oikeusaste

text: Oikeuslaitoksessa kullakin tuomioistuimella on tietty toimivalta, joka määrää sen aseman oikeusastejärjestyksessä. Yleensä oikeusjuttu pannaan vireille alimmassa oikeusasteessa eli ensimmäisessä instanssissa. Vasta sen ratkaisun jälkeen voidaan ratkaisuun hakea muutosta ylemmästä oikeusasteesta.


title: Oikeusaste

text: Monessa valtiossa on käytössä vain kaksi oikeusastetta. Toinen mahdollisuus on jaottelu kolmeen oikeusasteeseen: alioikeuksiin, ylioikeuksiin ja korkeimpiin eli ylimpiin oikeuksiin. Suomessa on käytössä kolme oikeusastetta. Yleisinä alioikeuksina toimivat käräjäoikeudet, joiden ratkaisuihin voi hakea muutosta hovioikeudesta. Hovioikeuden ratkaisuun voi pyytää valituslupaa korkeimmalta oikeudelta, joka joko myöntää tai epää valitusluvan. Hallintolainkäytössä ensimmäisenä oikeusasteena toimivat hallinto-oikeudet ja ylimpänä oikeusasteena korkein hallinto-oikeus.


title: Frank Trumbauer

text: Frank "Tram" Trumbauer (30. toukokuuta 1901 – 11. kesäkuuta 1956) oli 1920- ja 1930-lukujen huomattavimpia jazzsaksofonisteja. Hän soitti pääasiassa c-tenorisaksofonia (c-melodiasaksofoni) mutta myös alttosaksofonia ja fagottia. Hän levytti ja esiintyi muun muassa kornetisti Bix Beiderbecken, pasunisti Jack Teagardenin, kitaristi Eddie Langin ja viulisti Joe Venutin kanssa. Lester Young piti Frank Trumbaueria saksofonistina, joka vaikutti eniten hänen omaan tyyliinsä.


title: Rakkauden risti

text: Rakkauden risti (ruotsinkielinen versio "Kärlekens kors") on Teuvo Tulion ohjaama suomalainen mustavalkoelokuva vuodelta 1946. Tyylilajiltaan se on melodraama.


title: Rakkauden risti

text: "Rakkauden risti" kertoo majakanvartijan tyttärestä Riitasta, joka joutuu kaupungissa huonoille teille ja miesten hyväksikäyttämäksi. Rakkauttakin Riitalle on tarjolla, mutta haaveet murskaa raaka todellisuus. Tulio ohjasi samanaikaisesti erillisen ruotsinkielisen version, jossa siinäkin pääosia näyttelivät Regina Linnanheimo ja Oscar Tengström.


title: Rakkauden risti

text: Merihätään joutunut mies ajautuu myrskyssä majakkasaari Pirunkallion rannalle. Majakanvartija Majakka-Kalle menettää järkensä aina, kun myrskyää. Hän ampuu rantakalliolla makaavaa miestä. Majakan vastuullinen hoitaja on nuorempi mies Pekka, joka pelastaa haaksirikkoutuneen. Piirongin päällä on valokuva Majakka-Kallen tyttärestä Riitasta, joka kiinnittää haaksirikkoutuneen miehen huomion. Pekka alkaa kertoa miehelle Riitan tarinaa.


title: Rakkauden risti

text: Aikoinaan Pirunkalliolle ajautui merihätään joutunut konsuli Mauri Holmberg. Hän ihastui Riittaan ja alkoi keksiä tekosyitä pitkittääkseen oleskeluaan saarella. Majakka-Kalle oli tuolloin täysissä ruumiin ja sielun voimissa ja hoiti Maurin terveeksi. Kalle ei suostunut Maurin pyyntöön saada Riitta mukaansa kaupunkiin edes vuorokaudeksi. Hänen vaimonsa, Riitan äiti Sylvi, lähti aikoinaan saarelta eikä koskaan palannut. Pettynyt Mauri lähti saarelta mutta palasi pian. Kalle oli tuolloin poissa, ja Mauri pyysi jälleen Riittaa mukaansa kaupunkiin. Kaupungin valoista ja elämästä uneksinut Riitta jätti isälleen kirjeen ja lähti Maurin kyydissä suureen maailmaan. Hän oli vieraana Maurin luona, mutta konsuli käytti tilaisuutta hyväkseen ja raiskasi Riitan. Sen jälkeen Riitta asui vuoden verran konsulin luona. Mauri kuitenkin kyllästyi Riittaan ja ajoi hänet kadulle. Riitta ei katsonut voivansa palata isänsä luo, mutta elatus piti ansaita, ja hänestä tuli prostituoitu.


title: Rakkauden risti

text: Työskenneltyään maksullisena naisena jonkin aikaa Riitta kohtasi kadulla taiteilija Henrik Hormin, joka pyysi häntä mallikseen "Rakkauden risti" -nimiseen maalaukseen. Henrik kertoi maalaukseen liittyvän vanhatestamentillisen tarinan katutytöstä, joka ristiinnaulittiin syntiensä tähden. Riitta päätti olla kertomatta katutyttömenneisyydestänsä Henrikille, vaikka taiteilija vannoi rakastavansa Riittaa, oli tämän tausta mikä tahansa. Riitta hankki työpaikan ompelimosta. Kalle luuli tyttärensä asuvan konsulin luona, mutta saatuaan kuulla tyttärensä prostituutiovaiheista hän päätti lähteä kaupunkiin. Hän vannoi surmaavansa Riitan.


title: Rakkauden risti

text: Mauri sattui näkemään "Rakkauden ristin" taidenäyttelyssä ja osti taulun. Saatuaan tietää, että Riitan isä oli tulossa kostoretkelle aikeenaan kunniamurha, Riitta ja Mauri päättivät lavastaa häät, ja Kalleen valehäät menivät täydestä. Pahaksi onneksi Henrik tuli keskelle keinotekoista häähumua hakemaan Maurilta maksua "Rakkauden rististä". Tällöin hän näki Riitan ja kuuli tämän katutyttötaustasta. Hän tuomitsi Riitan jyrkästi ja irtisanoi rakkautensa. Myöhemmin Henrik tapasi Riitan ja Maurin ravintolassa, missä hän mustasukkaisena häiriköi juopuneena. Riitta jäi asumaan Maurin luo mutta rakasti edelleen Henrikiä. Hän menetti elämänhalunsa ja lopulta ampui makuuhuoneessa itsensä.


title: Rakkauden risti

text: Pekan tarinan päätyttyä paljastuu, että elokuvan alkujaksossa Pirunkalliolle ajautuva mies on Henrik.


title: Rakkauden risti

text: Tulio teki "Rakkauden ristiä" samaan aikaan elokuvan "Levoton veri" kanssa. "Rakkauden risti" on mainittu muunnelmaksi Aleksandr Puškinin novellista "Postimestari ja hänen tyttärensä". Samaa teemaa Tulio käytti myös "Sensuelassa". "Rakkauden rististä" kuvattiin myös ruotsinkielinen rinnaikkaisversio. Alun perin sekä suomen- että ruotsinkieliset versiot oli määrä kuvata Ruotsissa, mutta sikäläisen filmilakon vuoksi molemmat kieliversiot kuvattiin Suomessa. Ruotsinkielisessä versiossa on osin eri näyttelijät. Konsulia tulkitsee Hans Strååt ja taiteilijaa Karl-Olof Alm.


title: Rakkauden risti

text: "Rakkauden risti" kuvattiin kesällä ja syksyllä 1945. Pirunkallion majakkaa esitti Söderskärin majakka Porvoon maalaiskunnassa. Helsingissä otettiin ulkokuvia Kruunuvuorenkadulla. Näkymät Budapestista lienevät alkuaan jostakin unkarilaisesta elokuvasta. Sisäkuvat ja näyttelijöiden lähikuvat otettiin Suomi-Filmin Katajanokan studiolla.


title: Rakkauden risti

text: "Rakkauden ristin" vastaanotto oli sen ensi-illan aikaan kaksijakoinen. "Helsingin Sanomien" kriitikko piti sitä tyypillisenä Tulio-elokuvana ja sellaisena, mitä häneltä on totuttu odottamaan: hyvin tehtyä huonoa elokuvaa. "Uuden Suomen" kriitikko kehui Tulion ”kuvatehon riemastuttavaa voimaa”. "Aamulehdessä" arvostettiin elokuvan filmaattisuutta, kun taas "Ilta-Sanomissa" syytettiin ohjaajaa ”niin ikään Puškin-aiheisen saksalaisen elokuvan "Venäläistä verta" plagioinnista”. "Vaasa"-lehden kriitikko arvioi elokuvaa 1980-luvulla: ”"Rakkauden risti" on Tulion ehkä hallituin ja tyylipuhtain elokuva, johon hän on maalannut maailmansa kauneuden ja rumuuden – – näiden kuvien olennaiseen pelkistyvää runoutta on meillä harvemmin ylitetty – –.” Myöhemmin "Rakkauden ristiä" on kritiikissä pidetty keinotekoisuudestaan huolimatta ilmaisultaan riipaisevana, niin ettei se jätä katsojaa kylmäksi. ("Tv-maailma" 27/2012)


title: Rakkauden risti

text: Regina Linnanheimo sai osasuorituksestaan parhaan naispääosan Jussi-palkinnon.


title: Rakkauden risti

text: Elokuvan ensi-ilta oli 22. helmikuuta 1946. Televisiossa se esitettiin ensi kerran 4. lokakuuta 1961 ja sai 120 000 katsojaa.


title: Gemma Arterton

text: Gemma Christina Arterton (s. 2. helmikuuta 1986 Gravesend, Kent, Britannia) on englantilainen näyttelijä. Hänen elokuvarooleihinsa lukeutuvat muun muassa Kelly elokuvassa "Tyttökoulu St. Trinian’s" (2007), MI6-agentti Strawberry Fields James Bond -elokuvassa "007 Quantum of Solace" (2008), prinsessa Tamina elokuvassa "Prince of Persia" (2010) sekä Kerttu elokuvassa "" (2013). Televisiossa hän on näytellyt esimerkiksi nimiroolia BBC:n tuottamassa sarjassa "Tess of the D’Urbervilles".


title: Gemma Arterton

text: Arterton syntyi ja kasvoi Gravesendissä, Kentissä. Syntyessään hänellä oli molemmissa käsissään kuusi sormea, mutta ylimääräiset sormet poistettiin leikkauksella. Artertonin vanhemmat erosivat kun hän oli viisivuotias, minkä jälkeen Gemma ja hänen pikkusiskonsa Hannah asuivat yksinhuoltajaäitinsä luona. Oltuaan mukana koulunäytelmässä Arterton innostui näyttelemisestä ja kävi näyttämötaidekurssin Dartfordin The Miskin Theatressa. Sen jälkeen hän haki ja pääsi opiskelemaan Royal Academy of Dramatic Artiin Lontooseen ja valmistui vuonna 2008.


title: Gemma Arterton

text: Arterton sai ensimmäisen ammattiroolinsa Stephen Poliakoffin elokuvassa "Capturing Mary" opiskellessaan vielä teatterikoulussa. Hän teki ensimmäisen näyttämöesiintymisensä Rosalinena Shakespeare-komediassa "Turhaa lemmen touhua" Lontoon Globe-teatterissa. Artertonin elokuvadebyytti oli vuonna 2007 elokuvassa "Tyttökoulu St. Trinian’s" johtajatyttö Kellynä, jonka roolista myös Sienna Miller oli kilpaillut.


title: Gemma Arterton

text: Vuonna 2008 Arterton esiintyi James Bond -elokuvassa "007 Quantum of Solace", johon hänet valittiin 1 500 hakijan joukosta esittämään agentti Strawberry Fieldsiä.


title: Gemma Arterton

text: Arterton toimi mainoskasvona Avonin Bond Girl 007 -hajuvedelle, joka julkaistiin lokakuussa 2008. Aloitettuaan jo sarjassa Avonin kosmetiikkamainoksia Arterton haki maaliskuussa 2008 roolia Kate Mossin vastamalliksi Rimmelille, mutta hänet torjuttiin hänen Avonin sopimukseensa kuuluvien pykälien takia.


title: Gemma Arterton

text: Artertonilla oli päärooli Kerttuna elokuvassa "" vuonna 2013. Hannun roolissa oli Jeremy Renner.


title: Snickers (vaatemerkki)

text: Snickers Workwear on osa Hultafors Groupia. Yritys valmistaa, toimittaa, markkinoi ja myy työvaatteita ammattimaisille elinkeinonharjoittajille ja työntekijöille. Yritys on perustettu Ruotsissa vuonna 1975.


title: Snickers (vaatemerkki)

text: Yrityksen nimi Snickers Workwear tulee ruotsinkielisestä sanasta "snickare", joka tarkoittaa timpuria, kirvesmiestä.


title: Snickers (vaatemerkki)

text: Yrityksen pääkonttori sijaitsee Ruotsissa, Sollentunassa. Suomessa yrityksen toimipiste sijaitsee Helsingissä. Tuotteita myydään jälleenmyyjien kautta ympäri Suomen.


title: Snickers (vaatemerkki)

text: Yrityksen perustaja on suomalaissyntyinen Matti Viio. Viio oli ammatiltaan sähköasentaja vuosien 1959 ja 1972 välillä. Ensin hän toimi suurjännitelinjojen rakentajana ja myöhemmin sisäjohto- ja teollisuussähköasentajana. Tarina kertoo Viion hermostuneen siihen, että työvaatteet olivat pysyneet samanlaisina 1800-luvun puolivälistä saakka. Kun sähköasentajan pyyntöjä muutostarpeesta ei kuunneltu, hän päätti suunnitella itse paremmat työvaatteet.


title: Kaldean oraakkelit

text: Kaldean oraakkelit () on hellenistinen kreikankielinen kirjoitus, joka koostuu pääosin uskonnollisesta opetusrunosta tai runojen kokoelmasta. Kirjoitus on säilynyt 100-luvulta peräisin olevana katkelmallisena tekstinä. Kommentaari on saattanut olla alun perin koottu useista oraakkelilähteistä, ja sen uskottiin olevan peräisin Kaldeasta (Babyloniasta).


title: Kaldean oraakkelit

text: Kaldean oraakkelit vaikuttaa olevan synkretistinen kokoelma, joka yhdistelee kreikkalaisen filosofian (erityisesti platonismin) aineksia sellaisiin aineksiin, jotka ovat alkuperältään persialaisia tai babylonialaisia. Myöhemmät uusplatonilaiset filosofit, kuten Proklos ja Iamblikhos, pitivät kirjoituksia korkeassa arvossa. Nimitys ”Kaldean oraakkelit” esiintyy ensimmäisen kerran 400-luvulla. Kun kristilliset kirkkoisät tai muut myöhäisantiikin ajan kirjailijat viittaavat ”kaldealaisiin”, ne puhuvat useimmiten juuri tästä perinteestä.